Tainted Heroes (Engels vir: "Bevlekte helde") is 'n Suid-Afrikaanse dokumentêr wat deur Forum Films vervaardig is onder regie van Elrich Yssel met vervaardigers Ernst Roets en Beatrice Pretorius oor die geweldadige stryd van die African National Congress (ANC) teen apartheid tussen 1976 en 1994 in Suid-Afrika. Die dokumentêr is op die boek People's War: New Light on the Struggle for South Africa deur Anthea Jeffrey, gebaseer. Die dokumentêr se première was op 18 Januarie 2016 in Menlyn, Pretoria. Die dokumentêr Tainted Heroes handel oor die manier waarop die ANC aan bewind gekom het in Suid-Afrika met verwysing na die tydperk tussen 1976 en 1994. Die dokumentêr fokus op die ontwikkeling van die ANC van 'n beweging in ballingskap, met internasionale steun na 'n beweging wat ook in Suid-Afrika, die belangrikste anti-apartheid beweging geword het. Die ANC maak gebruik van dreigemente, geweld en moorde op politieke teenstanders om hierdie doel te verwesenlik. Gedurende die stryd tussen die verskillende anti-apartheidsbewegings sterf daar ongeveer 20 000 swart Suid-Afrikaners.


K.L. en A.O. Vaughan word in feitlik alle Afrikaanse literatuurgeskiedenisse genoem weens hulle boek Ou Hendrik se stories, wat een van die heel eerste Afrikaanse boeke is met dierbeelding. Dit is gebaseer op die vertellings van Ou Hendrik en sluit daarom ook aan by die inheemse volkskuns. Die skrywers is Katherine Louisa Vaughan, ’n Boeremeisie, en haar Britse man, Arthur Owen Vaughan, wat onder die skuilnaam Owen Rhoscomyl verskeie Engelse romans en geskiedkundige werke die lig laat sien het. Robert Scourfield Mills is op 6 September 1863 in Southport, Merseyside in Engeland gebore as die seun van Robert Mills en Jane Ann, die dogter van Joseph Scourfield. Sy vader is slegs ’n maand na sy geboorte, op 16 Oktober 1863, in ’n industriële ongeluk oorlede. Sy moeder verhuis na Manchester, waar sy weer trou. Daar is drie kinders uit haar tweede huwelik gebore, twee waarvan baie jonk dood is. Haar tweede man, Luke Etchells, is in 1869 oorlede en sy moeder self is op 5 Maart 1869 oorlede. In hierdie omstandighede word hy groot gemaak deur sy Walliese ouma (sy ma se ma), wat oorspronklik van Tremeirchion in Wallis kom.


Angiogenese is die fisiologiese proses waar nuwe bloedvate gevorm word. In teenstelling met vaskulogenese, word die nuwe bloedvate vanuit vooraf bestaande bloedvate gevorm. Angiogenese word deur groeifaktore, soos VEGF, geïnisieer. Hierdie artikel is ’n saadjie. Voel vry om Wikipedia te help deur dit uit te brei.


Shivani Ghai is ’n Engelse aktrise van Indiese afkoms. Ghai is in Newcastle upon Tyne gebore. Haar ouers was Davender en Shubh. Sy het in Gosforth grootgeword en het aan Gosforth Hoërskool gestudeer. Later studeer sy aan die Derby Universiteit, waar sy ’n BA in film- en televisiestudies verwerf het. Sonia Sharma (21 Desember 2012). "Top Eastenders role for Tyneside actress Shivani Ghai" (in Engels). Evening Chronicle. Geargiveer vanaf die oorspronklike op 10 Maart 2013. Besoek op 17 Januarie 2013. Hierdie artikel is ’n saadjie. Voel vry om Wikipedia te help deur dit uit te brei.


Ronald Walken (gebore op 31 Maart 1943), professioneel bekend as Christopher Walken, is ’n Amerikaanse akteur en regisseur. As kind het Walken in verskeie televisierolle as ’n ekstra verskyn. Sy eerste rol was in 1953 in die TV-program The Wonderful John Acton as die verteller. Hy het erkenning gekry onder die naam "Ronnie Walken". In 1964 het hy sy naam na "Christopher" verander. Hy het sy rolprentdebuut gemaak in ’n klein rol teenoor Sean Connery in The Anderson Tapes. In 1972 het hy sy eerste werklike rol gekry in The Mind Snatchers. In Woody Allen se 1977-prent Annie Hall speel hy Annie (Diane Keaton) se mallerige broer. In 1978 was hy in die western Shoot the Sun Down. Vir sy rol in die 1978-drama The Deer Hunter het hy ’n Oscar vir beste manlike byspeler gekry. Walken het sedertdien in sowat honderd rolprente en TV-programme verskyn, onder meer The Prophecy-reeks (1995-2005), The Dogs of War (1980), Brainstorm (1983), The Dead Zone (1983), A View to a Kill (1985), Pulp Fiction (1994), Catch Me If You Can (2002), Hairspray (2007) en Seven Psychopaths (2012).


Eenhana is 'n dorp in die noorde van Namibië en die hoofstad van die Ohangwena-streek, op die grens met Angola. Dit was vroeër 'n sendingstasie van die Finse Sendinggenootskap. Die dorp het 5 528 inwoners. Die burgemeester is Johannes Dumeni yaDumeni. Eenhana is in 'n subtropiese woud geleë. Dit is aan die padnetwerk gekoppel en het 'n goed ontwikkelde infrastruktuur. Weens die nabyheid aan Angola is baie besighede hier geleë. Die dorp bied jaarliks 'n handelskou aan. Die naam Eenhana kom van die woord kalwers in Oshikwanyama en is 'n verwysing na die kalwers wat vroeër gereeld water gedrink het by die klein waterpan waar Eenhana nou geleë is. Eenhana is omstreeks Nuwejaarsdag 1930 deur eerwaarde Paulus Hamutenya gestig. Hy was een van die eerste sewe Owambo's wat in 1925 deur die direkteur van die Finse Sendinggenootskap, Matti Tarkkanen, as leraars in Oniipa, Owamboland, georden is. Die Eenhana-sendingstasie is in 1936 deur die verpleegster Linda Helenius gestig. Eenhana het dus vir etlike dekades die sentrum van mediese sorg in Oos-Oukwanyama geword. Juffrou Suoma Hirvonen het gou by Helenius aangesluit op hierdie nuwe sendingstasie.


Elia Kazan (gebore as Elias Kazantzoglou; 7 September 1909 – 28 September 2003) was ’n Amerikaanse regisseur, vervaardiger, skrywer en akteur wat deur The New York Times beskryf is as "een van die mees geëerde en invloedryke regisseurs in die geskiedenis van Broadway en Hollywood". Kazan is in Istanboel gebore en nadat hy toneelspel aan die Yale-universiteit studeer het, het hy agt jaar lank toneelgespeel. Hy was in 1947 die medestigter van die Actors Studio, wat "metodetoneelspel" bekendgestel het onder leiding van Lee Strasberg. Kazan het in ’n paar rolprente gespeel, onder meer City for Conquest (1940). Hy het 21 akteurs afgerig wat Oscar-benoemings gekry het, waarvan nege gewen het. Hy was die regisseur van ’n rits suksesvolle flieks, insluitende A Streetcar Named Desire (1951), On the Waterfront (1954) en East of Eden (1955). Hy het self twee Oscars vir beste regisseur gewen en ’n ere-Oscar gekry. Hy het ook drie Tonys en vier Golden Globes gewen. Sy prente het gehandel oor persoonlike en sosiale kwessies wat hom geïnteresseer het.


Die Openbare Beskermer of Ombudsman is 'n grondwetlike amp wat onafhanklik van die regering, die parlement en die geregshof kan optree en op vrae van burgers wat meen dat hulle regte geskend is, antwoord kan gee. In Suid-Afrika is dié amp sedert die nuwe grondwet van 1994 bekend. 'n Openbare Beskermer word vir 7 jaar deur die president benoem en word bevestig in die parlement. Sedert 2002 word daar ook 'n adjunk benoem. Selby Baqwa (1995–2002) Lawrence Mushwana (2002–2009) Adjunk: Mamiki Shai Thuli Madonsela (2009–2016) Adjunk: Kevin Malunga Busisiwe Mkhwebane (2016–2023) Adjunk: Kevin Malunga Hierdie artikel is ’n saadjie. Voel vry om Wikipedia te help deur dit uit te brei.


Koos Reyneke (gebore Pretoria, 30 April 1947) is 'n Suid-Afrikaanse argitek wat tot begin 2016 vir 72 kerkontwerpe verantwoordelik was, onder meer 67 NG kerke. Dit maak hom saam met Wynand Louw en Hendrik Vermooten een van die drie argitekte wat die meeste NG kerkgeboue ontwerp het. Reyneke, sy ouers se tweede kind, het grootgeword op die sendingstasies Derdepoort en Saulspoort, waar sy vader, ds. Kobie Reyneke, sendeling was. Laasgenoemde was die oudste seun van ds. Johan Reyneke, van 1941 tot 1956 medeleraar van die NG gemeente Pretoria. Koos Reyneke se moeder, Riena van Zyl, en vader het albei aan die Universiteit van Pretoria studeer. Reyneke was van 1960 tot 1964 'n leerder aan die Hoërskool Rustenburg terwyl hy 'n kosganger van die Kruger-koshuis was. Ná skool studeer hy 'n jaar lank ingenieurswese aan Tukkies, maar skakel aan die begin van sy tweede jaar oor na argitektuur vanweë sy belangstelling in kuns. Ook in sy tweede jaar is hy getroud met 'n medestudent, Paulette van Wyk. Hy verwerf sy graad in argitektuur in 1972.


Die Groot Moskee van Samarra was ’n 9de-eeuse moskee in Samarra, Irak. Dit is in 851 deur die Abbasidiese kalief Al-Moetawakkil voltooi. Dit was ’n tyd lank die grootste moskee in die wêreld; sy minaret, die Malwiya-toring, is ’n spiraal van 52 meter hoog en 33 meter breed by sy basis, met ’n trap om. Die moskee het deel gevorm van ’n uitbreiding van die stad na die ooste. Dit het 17 paadjies gehad en die muurpanele was mosïekwerk van donkerblou glas. Die Moskee van Ibn Tulun in Kaïro, Egipte, is in ’n groot mate op die Samarra-moskee geskoei. Die moskee self is in 1278 verwoes ná die inval van Hülegü Khan in Irak. Net die buitemuur en sy minaret het bly staan. Dit was aanvanklik met ’n brug aan die moskee verbind. In 2005 is die bopunt van die Malwiya-minaret deur ’n bom beskadig. Volgens die Irakse polisie het rebelle die bopunt opgeblaas wat voorheen deur Amerikaanse soldate as ’n uitkyktoring gebruik is; die soldate het egter die maand tevore die toneel verlaat.


Die Alfred Duma Plaaslike Munisipaliteit is 'n nuwe plaaslike munisipaliteit in die uThukela-distriksmunisipaliteit in KwaZulu-Natal, Suid-Afrika. Hierdie artikel is ’n saadjie. Voel vry om Wikipedia te help deur dit uit te brei.


Koördinate: 29°22′44″N 47°58′29″O / 29.37889°N 47.97472°O / 29.37889; 47.97472 Die Groot Moskee is die grootste en amptelike moskee in Koeweit. Die oppervlakte is 45 000 m2, waarvan die gebou self 20 000 m2 beslaan. Die hoofgebedsaal is 72 m breed en het kiaatdeure en 144 vensters. Die moskee se koepel is 26 m in deursnee en 43 m hoog, en is versier met die Asma al-hosna, die 99 name van God. Daar is plek vir tot 10 000 mans in die gebedsaal en tot 950 vroue in ’n aparte saal. Daar is ook ’n biblioteek van 350 m2 met Islamitiese verwysingsboeke en dokumente. Bouwerk aan die moskee het in 1979 begin en is in 1986 voltooi. Die moskee se minaret, in die noordwestelike hoek, is in ’n Andalusiese styl. Detail van ’n deurknop. Die Koran op ’n staander. Wikimedia Commons het meer media in die kategorie Groot Moskee van Koeweit. Hierdie artikel is vertaal uit die Engelse Wikipedia


De Beerspas is 'n bergpas geleë in die Drakensberge, in die KwaZulu-Natalprovinsie in Suid-Afrika. Dit is geleë op 'n ongemerkte pad tussen Ladysmith en Harrismith in die naburige provinsie Vrystaat. Hierdie pas moet nie verwar word met 'n ander pas met dieselfde naam in Suid-Afrika se Oos-Kaap nie. 'n Voorstel is gemaak om die nabygeleë N3 nasionale pad oor De Beerspas te herlei. Die voorgestelde nuwe belyning sal die roete tussen Durban en Johannesburg met 14 kilometer (8,7 myl) verkort en 'n meer geleidelike helling as die bestaande Van Reenenspas hê. Lys van bergpasse in Suid-Afrika Ensiklopedie van Suidelike Afrika, Eric Rosenthal, 1967. Op Pad in Suid-Afrika. B.P.J. Erasmus. 1995. ISBN 1 86842026 4 "N3 route to be shortened" (in Engels). Geargiveer vanaf die oorspronklike op 21 Augustus 2010. Besoek op 10 September 2008. Hierdie artikel is ’n saadjie. Voel vry om Wikipedia te help deur dit uit te brei. Koördinate: 28°19′3″S 29°29′57.4″O / 28.31750°S 29.499278°O / -28.31750; 29.499278


Die Kolwang-keiser (Lethrinus rubrioperculatus) is 'n vis wat wydverspreid voorkom in die westelike Stille Oseaan, die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Spotcheek emperor. Die vis word tot 40cm lank, die lyf is slank en die snoet gepunt. Die lyf is olyf tot grysbruin van kleur met blou skakerings. Daar is 'n rooibruin kol agter die rand van die kieue. Die vis het die vermoë om sy kleur skakering te verander na meer dowwe voorkoms of bruin; moontlik om sy kamoeflering te verbeter. Dit gebeur veral snags terwyl dit op die seebodem rus. Die vis leef in aflandige koraal- en rotsriwwe in water wat 10 tot 60m diep is. Hulle is alleenlopers of kom los groepe voor. Hulle vreet bodem ongewerweldes. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Sato, T. (1978).


Die term Groot Moskee verwys gewoonlik na die eerste en grootste Islamitiese moskee, Al-Masdjid al-Haram in Mekka, Saoedi-Arabië, maar dit kan ook enige moskee wees wat dien as die hoofaanbiddingsplek vir ’n spesifieke gebied. Daar is verskeie Groot Moskees in die wêreld. Hieronder volg ’n onvolledige lys van die bekendstes. Hierdie artikel is vertaal uit die Engelse Wikipedia


Die peer, Pyrus communis, is 'n spesie van die genus Pyrus, geklassifiseer saam met duisende spesies in die familie Rosaceae (roosagtiges). Die eetbare vrugte wat die peerboom dra, staan bekend as sagtevrugte. Wikiwoordeboek het 'n inskrywing vir peer. Hierdie artikel is ’n saadjie. Voel vry om Wikipedia te help deur dit uit te brei.


Tom Dreyer (*1972-) is ’n Suid-Afrikaanse digter en skrywer. Hoewel verskeie van sy poësie in digbundels opgeneem is, is hy beter bekend vir sy prosa. Sy roman “Stinkafrikaners” word in 2001 met die Eugène Marais-prys vir letterkunde bekroon. In 2007 debuteer hy as kortverhaalskrywer met “Polaroid”. Rudolf Johannes (Tom) Dreyer is op 17 November 1972 in Kaapstad gebore as een van vier kinders. Hy is op Louw Geldenhuys in Linden in Johannesburg op laerskool en matrikuleer in 1990 aan die Paul Roos Gimnasium in Stellenbosch. Gedurende sy skooljare behaal hy verskeie akademiese prestasies. Hy slaag matriek met ’n gemiddelde A-simbool; behaal die vierde plek landwyd in die Afrikaans Olimpiade; die eerste posisie in die Suid-Afrikaanse Taalbond se Senior Tweetaligheidseksamen; en kry akademiese volkleure. Daarna studeer hy verder aan die Universiteit van Stellenbosch, waar hy eers ’n jaar ingenieurswese en toe ’n jaar B.A. Regte studeer. Weens depressie word sy studies vir twee jaar onderbreek terwyl hy behandeling ontvang. In hierdie tyd bly hy meestal op sy pa se plaas in Namibië.


Sueca is 'n munisipaliteit in die provinsie Valencia in die Spaanse outonome gebied Valencia. Hierdie Spanje-verwante artikel is 'n saadjie. U kan help deur dit uit te brei.


’n Genius (meervoud: geniusse of genii) was in die antieke Romeinse godsdiens ’n onsigbare beskermgees van ’n goddelike aard wat elke mens, plek of voorwerp gehad het. Nes ’n beskermengel het die genius elke mens van sy geboorte tot sy dood gevolg. Die Grieke het ’n genius ’n daimon ("demon") genoem en van vroeg reeds in hulle geglo, hoewel Homeros hulle nie noem nie. Die rasionele kragte en vermoëns van elke mens is toegeskryf aan hul siel, wat ’n genius was.Dus, word 'n genie toegeskryf aan elke mens. Die geloof in onsigbare geeste, wat die mens in liefde en hartseer van die wieg tot die graf lei, het nie sterker onder enige ander volk as onder die Romeine ontwikkel nie. Vir geen oomblik van sy lewe is die man geskei van sy genius nie. Oor die algemeen is die genius beskou as 'n soort, welwillend, 'goeie' gees, alhoewel soms, veral later word aan almal twee genii, toegeskryf word. 'n Goeie een en 'n bose genius of in dieselfde genius word albei eienskappe toegeskryf wat hulle verenig.


Christoffel Coetzee (1945–1999) was 'n Suid-Afrikaanse joernalis, romanskrywer en dosent in politieke wetenskap aan die Universiteit van die Noorde. Sy debuutwerk, Op soek na generaal Mannetjies Mentz, het hom in 1998 die eerste prys in die De Kat-Sanlam-romanwedstryd besog. Die daaropvolgende jaar het hy die M-Net-prys en die Eugène Maraisprys vir dié boek verower. Christoffel Coetzee is op 10 November 1945 in die Vrystaat gebore as die oudste van agt kinders, vyf broers en drie susters. Sy broers is Danie, Koos, Etienne en Mauritz en sy susters is Sara, Annabeth en Celeste. Sy vader was Jacobus Hendrik (Kobus) Coetzee, 'n boer van Smithfield en sy ma Susara Elizabeth Bruwer van Wepener. Hy word hier in die Suid-Vrystaat groot, waar sy vader boer in die distrikte Smithfield en Wepener en later ook langs die Caledonrivier in die distrik Rouxville. Sy vader was 'n besproeiingsboer en het ook merinoskape aangehou. Hy matrikuleer aan die Hoërskool Sentraal in Bloemfontein en studeer dan verder aan die Universiteit van Stellenbosch. Hier kry hy die bynaam Chris Kommunis as gevolg van sy dwarstrekkerige geaardheid wat altyd stroomop wil wees.


Jacob Roggeveen (1 Februarie 1659 – 31 Januarie 1729) was ’n Nederlandse ontdekkingsreisiger wat gestuur is om Terra Australis te vind, maar in plaas daarvan het hy Paaseiland ontdek (wat so genoem is omdat hy op Paassondag daar geland het). Roggeveen het ook op die eilande Bora Bora en Maupiti van die Geselskapseilande afgekom, asook op Samoa. Hy het die ekspedisie saam met sy broer, Jan Roggeveen, beplan wat in Nederland agtergebly het. Roggeveen en sy ekspedisie het op 1 Augustus 1721 in diens van die Nederlandse Wes-Indiese Kompanjie vertrek op soek na Terra Australis. Daar was drie skepe, die Arend, Thienhoven en Afrikaansche Galey, en 223 bemanningslede. Hulle het eers na die Falkland-eilande gereis, wat hy hernoem het na "Belgia Australis", en van daar na die Stille Oseaan gevaar. Hy het die Juan Fernández-eilande, aangedoen, waar hy van 24 Februarie tot 17 Maart gebly het. Op Paassondag (5 April) 1722 het hy op Paaseiland aangekom. Hierna het hy na Batavia gevaar en die Tuamotu-argipel, die Geselskapseilande en Samoa aangedoen.


B.K. de Beer (25 September 1916 – 12 Oktober 1982) is ’n Afrikaanse skrywer van veral streeksgeskiedenisboeke. Bertus Klaas de Beer is op 25 September 1916 gebore. Hy is ’n boer langs die Krokodilrivier net ’n paar kilometer aan die onderkant van die Hartbeespoortdam. Benewens boerdery het hy baie ander uiteenlopende belangstellings. Hy is getroud met Makkie de Beer, wat na sy dood self begin skryf en die “Stories van die Riemland”-reeks publiseer, waarvan “Gees van die Labrador” die eerste was. Hy is op 12 Oktober 1982 oorlede. Hy publiseer self die letterkundige studie “Reël, rym en ritme”. “Agter die Magalies” is ’n boek oor die geskiedenis van Brits en omgewing vanaf die oertyd tot die hede. Die skrywer werk langer as dertig jaar aan hierdie boek en gebruik hoofsaaklik die getuienis van mense wat self die gebeure meegemaak het. Daar is ook kort Stamregisterlyste van verskeie families. Hierdie boek word later ook in elektroniese formaat vrygestel. “Hartbeespoortdam” is die publikasie van hoofstuk agtien uit “Agter die Magalies”, waarin hy die geskiedenis van die dam uiteensit en beskryf hoe afhanklik die boere was van die water uit die dam.


PRISMA is ’n digitale Afrikaanse kultuurbedryfdatabasis wat mense se bydraes tot die Afrikaanse film, literatuur, musiek, televisie en teater opteken. Die naam, PRISMA, dui op 'n prisma se vermoë om lig vanuit 'n spektrum te fokus, soos die projek ook inligting vanaf 'n verskeidenheid bronne op 'n enkele plek fokus. PRISMA is die mees gedetailleerde aanlyn databasis van die Afrikaanse filmbedryf wat beskikbaar is, en anders as die Internet-rolprentdatabasis teken dit alle bydraes tot Afrikaanse films op, nie alleen dié van ‘belangrike’ rolspelers soos regisseurs, hoofakteurs en draaiboekskrywers nie. Dit beteken dat rolspelers in die Afrikaanse kultuurbedryf waaroor gewoonlik nie geskryf word nie, byvoorbeeld musikante en tegniese personeel, se bydraes ook op hierdie databasis verreken word. Anders as die Internet-rolprentdatabasis teken dit ook bydraes tot die Afrikaanse literatuur, musiek, teater en televisie op, en verskaf dus ’n breër beeld van ’n persoon se bydrae tot die Afrikaanse kultuurbedryf. Die projek word deur Burgert Senekal van die Universiteit van die Vrystaat se Eenheid vir Taalfasilitering en Bemagtiging bestuur en het sy oorsprong in studies van samewerkingsnetwerke in die Afrikaanse kultuurbedryf, byvoorbeeld van die film, toneel, en literatuur.


Koraalriwwe is onderwater-ekostelsels in oseane en bestaan uit kalsiumkarbonaat-strukture wat deur koraaldiertjies afgeskei word. Die koraalriwwe word gebou deur kolonies van hierdie klein seediertjies wat in seewater woon waar min voedingstowwe aanwesig is. Die meeste koraalriwwe word deur steenkoraal gevorm wat bestaan uit poliepe wat in groepe versamel. Die koraalpoliepe bestaan uit seediertjies wat aan die Cnidaria-familie behoort wat ook seeanemone en jellievisse insluit. Die meeste koraalriwwe groei goed in warm, vlak, helder seewater met baie sonlig. Koraalriwwe word dikwels die "reënwoude" van die oseaan genoem omdat dit een van die mees diverse ekostelsels op ons planeet is. Dit beslaan minder as 0.1 % van die wêreld se oseaanoppervlaktes en is ongeveer so groot soos die helfte van Frankryk, tog voorsien dit 'n tuiste vir ten minste 25% van alle mariene spesies, insluitend visse, weekdiere, seewurms, skaaldiere, manteldiere, seekastaiings, sponse, en ander cnidaria. Koraalriwwe word gewoonlik in vlak seewater in tropiese areas aangetref, maar daar kom ook koraalriwwe voor in koue water, wel op 'n kleiner skaal. Koraalriwwe speel 'n belangrike rol in toerisme en die visvangbedryf en dit beskerm die kuslyn.


Shahid Kapoor (uitgespreek [ʃaːɦɪd̪ kəpuːr]; gebore 25 Februarie 1981), ook bekend as Shahid Khattar, is 'n Indiese akteur wat in Hindifilms verskyn. Die media verwys na hom as een van die mees aantreklike Indiese bekendes, en Kapoor is bekend vir sy gewildheid ten spyte van sy afwisselende loopbaan. Hy het eers romantiese rolle in films gespeel, maar kort daarna begin om rolle in aksiefilms en tragedies te vertolk. Hy is die ontvanger van verskeie pryse, waaronder twee Filmfare-pryse. Wikimedia Commons het meer media in die kategorie Shahid Kapoor. (en) Shahid Kapoor op Twitter (en) Shahid Kapoor by die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Zithobeni is 'n nedersetting in Suid-Afrika. Dit is in die noordooste van die Gautengprovinsie geleë net noord van Bronkhorstspruit en suidwes van Ekangala. Zithobeni val onder beheer van die Tshwanemetroraad en huisves ongeveer 22 434 inwoners. Lys van dorpe in Suid-Afrika "Hoofplek Zithobeni". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


'n Videokamera-opnemer is 'n elektroniese toestel wat 'n videokamera met 'n video-opnemer kombineer. In bemarkingmateriaal en in die volksmond word die term "camcorder" gebruik. Die meeste toestelle wat in staat is om video-opnames te maak, is kameraselfone en digitale kameras wat hoofsaaklik bedoel is vir stilfoto's; die term word egter gebruik vir 'n draagbare, selfversorgende toestel, met video-opname as sy primêre funksie. Die vroegste opnemers was bandgebaseer, met die opname van analoogseine op videobandkassette. In 2006 het digitale opname die norm geword, met die bande wat vervang is deur stoormedia soos interne geheue en SD-kaarte. Videokameras wat oorspronklik ontwerp is vir televisie-uitsendings was groot en swaar, gemonteer op spesiale voetstukke en bedraad na afgeleë opnemers in afsonderlike kamers. Soos tegnologie verbeter het, het buite video-opname moontlik geraak met kompakte videokameras en draagbare video-opnemers; 'n verwyderbare opname-eenheid kon na 'n skietplek gedra word. Hoewel die kamera self kompak was, het die behoefte aan 'n aparte opnemer gemaak dat videoskietwerk 'n tweemanwerk geword het.


Banyana-Banyana is die bynaam van Suid-Afrika se vrouesokkerspan. Banyana-Banyana beteken letterlike "die meisies". Die span word deur die Suid-Afrikaanse Sokkerassosiasie bestuur. Hulle het hul eerste amptelike wedstryd op 30 Mei 1993 teen Swaziland (nou Eswatini) gespeel. Die span het vir die eerste keer in 2012 vir die Olimpiese sokkertoernooi gekwalifiseer. Suid-Afrika het vir die eerste keer in 2019 vir FIFA se wêreldbekertoernooi vir vroue gekwalifiseer. HAT Taal-en-feitegids, Pearson, Desember 2013, ISBN 978-1-77578-243-8 (en) "Banyana secure historic passage to London". FIFA. 12 September 2011. Geargiveer vanaf die oorspronklike op 23 Oktober 2014. Besoek op 13 September 2011. (en) Amptelike webwerf (en) FIFA-profiel Geargiveer 12 Desember 2018 op Wayback Machine


Die Saal-vlindervis (Chaetodon falcula) is 'n vis wat voorkom in die Indiese Oseaan en aan die ooskus van Afrika suidwaarts tot by die suide van Mosambiek. In Engels staan die vis bekend as die Saddled butterflyfish. Die vis word tot 20cm lank. Die vis se lyf is wit aan die voorkant wat geel word na agter en aan die rugkant. Daar is twee prominente, swart wigvormige vlekke op die rug en 'n swart streep gaan deur oë. Die stert-, anale- en dorsalevinne is geel. Die onvolwasse vissies lyk net soos die volwasse visse. Die vis leef in koraalryke areas van strandmere en aflandige riwwe in water wat 5 tot 20m diep is. Hulle is alleenlopers, kom ook in groepe voor. Die vis vreet ongewerweldes, koraal poliepe en alge. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Chaetodon-falcula.html The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die Swartrug-vlindervis (Chaetodon melannotus) is 'n vis wat voorkom in die Stille Oseaan en die Indiese Oseaan; meer spesifiek die Rooisee en aan die ooskus van Afrika suidwaarts tot by sentraal KwaZulu-Natal. In Engels staan die vis bekend as die Blackback butterflyfish. Die vis word tot 15cm lank. Dit het 'n wit lyf wat bedek is met 'n reeks swart, nou diagonale strepe. Die snoet en vinne is geel. Daar is ook 'n swart streep oor die oog. Net bo die analevin is 'n swart kol en daar is ook 'n swart vlek op die basis van die stertvin. Die onvolwasse vis lyk net soos die volwasse vis. Die vis leef in koraal-ryke areas van strandmere, plat riwwe en aflandige riwwe in water wat 2 tot 20m diep is. Hulle is alleenlopers maar kom ook in pare voor. Die visse vreet klein ongewerweldes, alge en sagte en harde korale. Gedurende die nag verander die vis se kleure; die rugkant word donkerder met wit vlekke.


Die Internet-Broadway-databasis of IBDB (Engels: Internet Broadway Database) is ’n aanlyn databasis van Broadway-produksies en -akteurs. Dit word behartig deur die navorsingsafdeling van The Broadway League. Dit het ook ’n app vir IOS en Android. Dié uitgebreide webtuiste met Broadway-inligting het rekords van produksies van die begin van die New Yorkse teater in die 18de eeu tot vandag. Besonderhede sluit in mense wat betrokke was en interessante feite en produksiestatistiek. Daar is ook ’n groot argief van foto's uit die hede en verlede en ’n uitgebreide soekfunksie. "Official Website IBDB.com" (in Engels). Geargiveer vanaf die oorspronklike op 2 Oktober 2015. Besoek op 26 Julie 2012. "The Broadway League develops IBDB application" (in Engels). Geargiveer vanaf die oorspronklike op 18 Februarie 2016. Besoek op 26 Julie 2012. "Broadway League Releases IBDB App for iOS Devices" (in Engels). Geargiveer vanaf die oorspronklike op 29 Oktober 2019. Besoek op 26 Julie 2012. "Broadway League's New IBDB App for iPhone, iPad and iPod Touch Links Theatergoers with Centuries of Theater" (in Engels).


Die Hyundai Nu-enjin is in 2011 in die Hyundai Elantra vrygestel om die vorige Hyundai Beta-enjin te vervang. Dit is ontwerp om die gaping tussen die nuwe 1.6L Hyundai Gamma-enjin en die 2.0L Hyundai Theta-enjin te oorbrug. 2011–huidig Hyundai Elantra vyfde geslag 2012–huidig Hyundai i30 2013–huidig Kia Forte LX 2014–huidig Hyundai Mistra 'n Atkinsonsiklus-eksemplaar is in die 2016 Hyundai Elantra vrygestel wat 147 pk @ 6 200 opm en 132 lb-vt teen 4 500 opm lewer. 2014–2015 Hyundai Elantra vyfde geslag 2012–huidig Kia Soul 2012–huidig Hyundai i40 2013–huidig Kia Forte 2014–huidig Kia Sportage 2014–huidig Hyundai Mistra 2014–huidig Kia Optima 2016–huidig Hyundai Elantra sesde geslag Lys van Hyundai-enjins


Vioolspelerkrappe is 'n genus van krappe waarvan die mannetjies een groot en een klein klou het. Hulle leef op land in modder of op sand naby strande. Die groep se naam kom van hierdie krappe se gewoonte om hul vergrote klou heen en weer voor die liggaam te beweeg, asof dit 'n viool speel. Uca (Australuca) bellator (White, 1847)


Vrees is 'n gevoel wat sekere organismes as gevolg van 'n waargenome gevaar of bedreiging ervaar. Hierdie gevoel lei tot 'n verandering in metaboliese en orgaanfunksies, en uiteindelik in gedrag, met die gevolg dat hierdie organismes in gevaarsituasies sal vlug, wegkruip of versteen. Vrees kan óf rasioneel en gepas, óf irrasioneel en onvanpas wees. 'n Irrasionele vrees word 'n fobie genoem. Alhoewel daar 'n noue verwantskap tussen vrees en angs bestaan, word daar tog 'n onderskeid getref. Angs ontstaan as gevolg van bedreigings wat as onbeheerbaar of onvermydelik beskou word. Die vreesreaksie dien as oorlewingsmeganisme aangesien dit toepaslike gedragsresponse aktiveer. Daarom ook dat dit dwarsdeur evolusie behoue gebly het. In 'n 2005 Gallup-meningspeiling (VSA) is adolessente tussen die ouderdomme van 13 en 17 gevra wat hulle die meeste vrees. Dit was 'n oop vraag en deelnemers kon enigiets noem. Die top tien vrese was in rangorde: terroriste-aanvalle, spinnekoppe, die dood, mislukking, oorlog, kriminele of bendegeweld, eensaamheid, die toekoms en kernoorloë.


Emmarentiadam is 'n reeks damme in Emmarentia, 'n voorstad van Johannesburg, Suid-Afrika. Ten spyte van die enkelvoudige naam, bestaan Emmarentiadam uit drie damme. Die hoofdam is tussen Olifantsstraat en Louw Geldenhuysrylaan geleë, met twee kleiner damme in die Johannesburgse Botaniese Tuin. Die hoofdam bestaan uit 'n groot watermassa wat vir kano's en seilbote gebruik word. Emmarentiadam lê op die voormalige Braamfonteinplaas, een van talle groot plase waarop Johannesburg en sy voorstede uitgelê is. Die plaas is in 1886 deur Louw Geldenhuys vir sy mynregte gekoop. Hy het gehoop dat die goudrif tot op die plaas sou loop, maar dit was nie die geval nie. Die plaas is in 1891 tussen sy twee seuns, Frans en Louw, verdeel waar hulle hul huise gebou het. Hierdie huise bestaan vandag nog. Ná die Tweede Vryheidsoorlog, waartydens Louw Geldenhuys en sy broer in die Krugersdorpkommando gedien het, besluit hy om grondlose en werklose Boere-oorlogsveterane te help. Hy gebruik hulle om 'n klip- en gronddam uit blokke klip vanuit die heuwels agter die plaas teen 'n koste van £12 000 op te rig.


Die 87ste Oscar-toekenningsaand is op 22 Februarie 2015 deur die Academy of Motion Picture Arts and Sciences in die Dolby-teater in Hollywood, Los Angeles, gehou om erkenning te gee aan die rolprente van 2014. Neil Patrick Harris was vir die eerste keer die aanbieder. Die prente wat die meeste pryse ingepalm het, was Birdman or (The Unexpected Virtue of Ignorance), algemeen bekend as Birdman, en The Grand Budapest Hotel – elk het vier gewen terwyl eersgenoemde die Oscar vir beste prent gekry het. Ander wenners sluit in Whiplash (drie), en American Sniper, Big Hero 6, Boyhood, Citizenfour, Crisis Hotline: Veterans Press 1, Feast, Ida, The Imitation Game, Interstellar, The Phone Call, Selma, Still Alice en The Theory of Everything (een elk). Hier volg ’n lys van die belangrikste benoemdes. Die wenners word eerste genoem en is in vet druk. Jean-Claude Carrière Hayao Miyazaki Maureen O'Hara Harry Belafonte "Harris seems to be working on EGOT". Orlando Sentinel. Nancy Meyer. 16 Oktober 2014. p. A2. Gray, Tim (21 April 2014).


Die NG gemeente Misgund is 'n gemeente in die westelike uithoek van die Nederduitse Gereformeerde Kerk se Oos-Kaaplandse Sinode met sy middelpunt op die dorpie Misgund. In 1985 was hier 128 doop- en 310 belydende lidmate, maar teen 2015 het dit gedaal tot onderskeidelik 20 en 108, 'n afname van meer as 70 persent binne 30 jaar. In opdrag van die Ringe van George en Uitenhage het albei se Ringskommissie op Maandag 6 November 1950 in die skaduwee van die groot eikebome langs die skool op Misgund die afstigting van 'n nuwe gemeente waargeneem. Ds. J.G. Lochner, voorsitter van die Ring van George, het die vergadering gelei, terwyl di. P.G. Wiid (Joubertina), J.S. Loots (Uniondale), P.J.J.S. Els (Uitenhage-Oos), J.L. Nel (Bothasrus), E. Du P. Coetzee (Tzitzikamma), C.W.L. Pistorius en H.F. Heymann (albei van George) aan die verrigtinge deelgeneem en seënwense uitgespreek het. Misgund het toe nog ressorteer onder die Ring van George, maar deesdae (2016) is dit deel van die Ring van Humansdorp.


David Glasgow Farragut (5 Julie 1801 – 14 Augustus 1870) was 'n Amerikaanse admiraal tydens die Anglo-Amerikaanse Oorlog van 1812, die Meksikaans-Amerikaanse Oorlog en die Amerikaanse Burgeroorlog. David Farragut was die seun van George Farragut ((ca) Jordi Farragut), 'n vlootoffisier van die Amerikaanse Vloot tydens die Amerikaanse Rewolusionêre Oorlog. Hierdie artikel is ’n saadjie. Voel vry om Wikipedia te help deur dit uit te brei.


Andrew Ryk Hitchcock Hattingh is op 26 Julie 1957 in Benoni gebore en matrikuleer daar in 1975. Hy was bekend vir sy avant-garde skryfwerk. Sy pa is ’n prokureur wat oorlede is net voor sy twaalfde verjaarsdag en sy moeder stam uit ’n bekende koloniale familie. Hy spandeer ’n onsuksesvolle jaar aan die Randse Afrikaanse Universiteit waarna hy sy verpligte twee jaar militêre diensplig by die Hondeskool op Voortrekkerhoogte voltooi. Hierna studeer hy verder aan die Universiteit van Pretoria waar hy in 1982 die B.A.-graad voltooi met Afrikaans-Nederlands en staatsleer as hoofvakke. In hierdie tyd is hy getroud en as die baba doodgebore word, weer geskei. Hy vestig hom dan vir twee jaar op Knysna, waar hy onder andere vir ’n jaar onderrig gee in Afrikaans aan die Hornlee Senior Secondary School in die bruin township buite die dorp en ook in die biblioteek op Plettenbergbaai werk. Wanneer hy terugkeer na Johannesburg behaal hy in 1985 die B.A. Honneurs-graad aan die Universiteit van die Witwatersrand. Hierna werk hy in 1986 as vryskutvertaler en sluit hom in 1987 by Die Vaderland aan.


Die brakvleigras (Sporobolus ludwigii Hochst.) is 'n grasspesie wat inheems is aan Suid-Afrika en Botswana. Op die SANBI-rooilys is dit as veilig (LC) gelys. Die plant is meerjarig en het 'n kruipende wortelstok. Die halme is regop en kan 15 -30 cm lank word. Dié spesie is kenmerkend vir droë gematigde graslande met hoë sout- en alkaligehaltes. Dit kom byvoorbeeld op die SA Lombard-wildreservaat naby Bloemhof voor. Die oostelike deel daarvan bestaan uit grond wat "brakturf" genoem word en diamante kan bevat. Dit is in 'n breë en ondiepe depressie geleë wat gereeld oorstroom. Dit is met brakvleigras en die naverwante S. iocladus bedek. Dit is gunstelingkos van die bokke wat in hierdie gebied voorkom. Die beweidingsindeks is taamlik hoog: CJB African Plant Database. ook: kolgras, krulgras "SANBI-rooilys" (in Engels). Geargiveer vanaf die oorspronklike op 30 April 2020. Flora Capensis, Vol 7, page 310, (1900) Author: (By O. STAPF.).


Die Geelbors-tamarin (Anampses twistii) is 'n vis wat voorkom in die westelike Stille Oseaan, die Indiese Oseaan, meer spesifiek die Rooisee en aan die kus van Oos-Afrika suidwaarts tot by die suide van KwaZulu-Natal. In Engels staan die vis bekend as die Yellowbreasted wrasse. Die vis word tot 18 cm lank. Die mannetjies en wyfies lyk dieselfde. Die lyf is donkerbruin en bedek met klein, blou kolletjies met swart rante. Daar is 'n kenmerkende geel area aan die onderkant van die vis wat strek vanaf die pens tot by die bek. Daar is ook swart kolle met 'n blou rant aan die agterkant van die dorsale- en analevinne. Die onvolwasse vis is olyfbruin en is bedek met ligblou kolletjies en onreëlmatige strepe op die kop en lyf. Die vals oë-kolle op die agterkant is baie helderder op die onvolwasse visse. Die visse leef in aflandige koraal- en rotsriwwe in water wat 10 tot 30 m diep is. Die visse begraaf hulle onder die sand snags en bedags bly hulle altyd naby die rif. Hulle is gewoonlik alleenlopend en vreet bodem ongewerweldes.


Wikus du Toit is ’n senior lektor in Filmmusiek aan AFDA (South African School of Motion Picture and Live Performance) en ’n Afrikaanse akteur en dramaturg. Johannes Lodewikus du Toit is op 18 Junie 1972 in Bethal in Mpumalanga gebore. Hy gaan op sy geboortedorp skool en matrikuleer aan die Hoërskool Hoogenhout. Na sy nasionale diensplig aan die Lugmaggimnasium op Valhalla naby Pretoria, voltooi hy sy Graad VIII Musiekeksamen aan die Universiteit van Suid-Afrika. Hy studeer aanvanklik argitektuur, maar verander dan van studierigting en skakel oor na Drama. Hy skryf in vir die Nasionale Diploma in Drama aan die Technikon Pretoria (later die Tshwane Universiteit van Tegnologie) en behaal hier sy B.Tech. Drama-graad en sy M.Tech. Drama-graad (cum laude) oor die ontwikkeling van kabaret in Suid-Afrika. Daarna woon hy kursusse in koormusiek by aan die Universiteit van Graz in Oostenryk en hy studeer ook onder John Kander (van “Chicago”-faam) aan die New York Universiteit. Benewens akteur is hy ’n besonder veelsydige kunstenaar wat sy merk maak as komponis, sanger en skrywer. As akteur tree hy op in meer as vyftig verhoogproduksies, tien televisiereekse en vier films.


Marlboro Gardens is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek Marlboro Gardens". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Oaklands is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek Oaklands". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Iljoesjin Il-4 is 'n tweemotorige bomwerper wat tydens die Tweede Wêreldoorlog deur Rusland gebruik is. Bombers 1939–1945 Kenneth Munson, Bounty Books 2012 ISBN 978-0-7537-2172-8


Die Douglas DB-7 is 'n tweemotorige bomwerper wat tydens die Tweede Wêreldoorlog deur die Amerikaanse, Britse en Franse Lugmagte gebruik is. Die vliegtuig het sy nooiensvlug op 23 Januarie 1939 onderneem. Die vervaardiger Douglas het in 1938 'n ontwerp van sy model 7A ingedien na aanleiding van 'n spesifikasie van die Amerikaanse Leër. Die spesifikasie het 'n tweemotorige aanvalsbomwerper versoek. Douglas is toestemming verleen om twee prototipes te bou. Die eerste prototipe het as Model 7B bekend gestaan en was toegerus met 1 100 perdekrag Twin Wasp motors en het 'n driewielonderstelontwerp gehad. Die Franse Lugmag het in Februarie 1939 sy eerste bestelling van 100 eenhede geplaas. Bombers 1939–1945 Kenneth Munson, Bounty Books 2012 ISBN 978-0-7537-2172-8 Hierdie artikel is ’n saadjie. Voel vry om Wikipedia te help deur dit uit te brei.


Die Moreletakloofnatuurreservaat in die ooste van Pretoria was deel van die plaas wat aan Jacobus en Cornelia Erasmus behoort het. Hulle het in die vroeë 1800's 'n melkboerdery hier bedryf. Carel Erasmus het die plaas in 1877 gekoop en 'n huis daarop gebou; dié huis is omskep in 'n kapel. In 1903 het sy skoonseun, Johan Marneweck, nog 'n huis op die plaas gebou; dié huis is omskep in 'n restaurant. Die reservaat word deur die Tshwane Metropolitaanse Munisipaliteit bestuur en toegang tot die reservaat is gratis. Daar is baie voëlsoorte te sien, asook wild soos springbokke, blesbokke, rooibokke en sebras. Die reservaat het verskeie staproetes, 'n restaurant en 'n plek waar troues gehou kan word. Staproetes: Rademeyerroete: 1,6 km Duikerroete: 2,9 km Suikerbosroete: 3,3 km Sensoriese roete vir gestremdes Somer (September – April): 06:00 – 18:00 Winter (Mei – Augustus): 06:00 – 18:00 "Moreleta Kloof Nature Reserve" (in Engels). Friends of Moreleta Kloof. Geargiveer vanaf die oorspronklike op 18 Februarie 2017. Besoek op 13 April 2017.


'n Rybroek, in sy moderne vorm, is 'n noupassende broek wat tot aan die enkels reik, waar dit in 'n knus soom eindig, en word hoofsaaklik vir perdry gedra. 'n Kort tipe rystewel, ook genoem 'n kampstewel of jodhpur boot, word saam met die rybroek gedra. Oorspronklik was rybroeke slegs noupassend onder die knie tot by die enkel en was getuit bo by die heup; maar moderne materiale het toegelaat dat die tuit verwyder kon word, en sodoende kon die broek steeds ondersteunend en buigsaam wees. Wikimedia Commons het meer media in die kategorie Rybroek. Hierdie artikel is ’n saadjie. Voel vry om Wikipedia te help deur dit uit te brei.


Limavady ([lɪməˈvædi]; afgelei van die Iers-Gaeliese benaming Léim a' Mhadaidh "Sprong van die Hond") is 'n markdorp in die Noord-Ierse graafskap Londonderry. Die dorp, wat volgens die Britse sensus van 2001 'n bevolking van 12 043 huisves, is aan die voet van die Binevenagh-bergpiek, 17 myl (27 km) oos van Derry, 14 myl (23 km) suidoos van Coleraine en 105 km noordwes van Belfast in die administratiewe distrik Causeway Coast and Glens geleë. Limavady is oorspronklik in die vroeë 17de eeu gedurende die Kolonisasie van Ulster gestig. Ondanks die vestiging van 'n linnebedryf kon die dorp in die 19de eeu nie voordeel trek uit die grootskaalse uitbreiding van dié bedryf in die noorde van Ierland nie en het sodoende nog tot in die laat 20ste eeu 'n relatief klein markdorp gebly. Eers vanaf die 1970's het die vestiging van moderne nywerhede en Limavady se aantreklikheid as residensiële sentrum bygedra tot snelle bevolkingsgroei. In die drie dekades tussen 1971 en 2001 het die inwonertal byna verdubbel.


Richard Neutra Oostenryks-Amerikaanse argitek Gebore 8 April 1892 in Wene, Oostenryk-Hongarye Oorlede 16 April 1970 (op 78) in Wuppertal, Duitsland Skool Modernistiese argitektuur Beduidende projekte Neutra House, Silverlake, Los Angeles Miller House in Palm Springs, Kalifornië, VSA ("Woestyn-modernisme") Toekennings en pryse Wilhelm Exner-medalje (1959) AIA se Goue Medalje (19777) Richard Joseph Neutra (Duitse uitspraak: [ˌʁiçaʁt ˈnɔʏ̯tʁaː], Engels: [ˈnɔɪtrə]; * 8 April 1892, † 16 April 1970) was 'n Oostenryks-Amerikaanse argitek wat die grootste deel van sy loopbaan in Suid-Kalifornië werksaam was en bekendheid verwerf het as een van die leidende verteenwoordigers van modernistiese boukuns.


Johan en Marietjie Brewis is 'n Suid-Afrikaanse akteursegpaar. Marietjie tree aanvanklik onder haar nooiensvan, Herselman, op. Albei was lid van die Anton Ackermann-toneelgeselskap, en het later vir die eertydse Truk en toe Sukovs gespeel. Hulle dogter, Luana, is 'n senior argivaris by die Nasionale Rolprentargief. Vir Johan Brewis: Broer Matie, 1984 as Cobus Louw Someone Like You, 1978 as sersant Hattingh Funeral for an Assassin, 1974 as dominee Martin Hemsley Suster Teresa, 1974 Dans van die flamink, 1974 as Joop Die Voortrekkers, 1973 Môre, môre, 1973 as Karel Vermaak Die sersant en die Tigermoth, 1973 as lektor Met moed, durf en bloed, 1973 as Japie se pa Salomien, 1972 as regter Boemerang 11:15, 1972 as ontvoerder Die banneling, 1971 as dokter Breekpunt, 1971 as Dirk Ek sal opstaan, 1959 as Harry HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Terence Bridgett is 'n Suid-Afrikaanse akteur en skrywer wat in Afrikaans en Engels werk. Van die Afrikaanse produksies waarin hy verskyn het, is: Pieter Jacobs se Plofstof, Wikus du Toit se Sing! (onder regie van Alby Michaels), Paul Slabolepszy se Konsternasie oppie stasie en Elsa Joubert se Poppie (onder regie van Sandra Kotzé). Hy het ook in talle Afrikaanse flieks en TV-reekse gespeel. In 2011 is hy met 'n ATKV-veertjie as beste akteur in ’n sepie vir sy spel in 7de Laan bekroon. Bridgett is op 11 April 1975 in Kaapstad gebore, 'n laatlammetjie en enigste seun van vyf kinders. Hy begin sy skoolloopbaan by die Drakensberg-seunskool en matrikuleer van SACS. Daarna studeer hy aan die Universiteit van Kaapstad se dramaskool waar hy 'n BA in Spraak en Drama verwerf. Seleksie van die flieks waarin hy verskyn het: Knysna, 2014 as Petrus Musiek vir die agtergrond, 2013 as John Jimmy in pienk, 2013 as Bunny Pretville, 2012 as Pierre Lukuveer Stoute Boudjies, 2010 as Prince Omar Aziz Seleksie van TV-programme: Rugby Motors, 2012 as Killer Erfsondes, 2012 as Wong September Konsternasie oppie stasie, 2009 as Clayton La Toiya 7de Laan, 2000 as Jerome Binneland Sub Judice HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie.


Die mynbedryf van Suid-Afrika was die vernaamste dryfkrag agter die geskiedenis en ontwikkeling van Afrika se mees gevorderde en rykste ekonomie. Grootskaalse en winsgewende mynbou het begin met die ontdekking van diamante op die oewer van die Oranjerivier in 1867 deur Erasmus Jacobs en die daaropvolgende ontdekking en ontginning van die Kimberley-pype 'n paar jaar later. Die goudstormlope van Pelgrimsrus en Barberton was voorlopers van die grootste ontdekking van almal, die Hoofrifgidslaag op Gerhardus Oosthuizen se plaas Langlaagte, Deel C, in 1886, die Witwatersrand-goudstormloop en die daaropvolgende ontwikkeling van die goudveld daar, die grootste van almal. Diamant- en goud-produksie is nou veel laer as op hul hoogtepunte, hoewel Suid-Afrika steeds nr. 5 in goud is, maar Suid-Afrika bly 'n horing van oorvloed van minerale rykdom. Die land is die wêreld se grootste produsent van chroom, mangaan, platinum, vanadium en vermikuliet. Hy is die naasgrootste produsent van ilmeniet, palladium, rutiel en sirkonium. Hy is ook die wêreld se derde grootste steelkooluitvoerder.


Coop Himmelb(l)au Avantgardistiese argitekte-ateljee Hoofateljee Wene  Oostenryk Internasionale ateljees Los Angeles  Verenigde State Londen  Verenigde Koninkryk Melbourne  Australië Beduidende projekte "Skytower" Hoofkwartier van die Europese Sentrale Bank in Frankfurt am Main Gasometer-woonstelgebou in Wene Internasionale konferensie-sentrum in Dalian, Volksepubliek China Coop Himmelb(l)au is 'n avantgardistiese argitekte-ateljee wat in 1968 deur Wolf D. Prix, Helmut Swiczinsky en Michael Holzer in die Oostenrykse hoofstad Wene gestig is en intussen op internasionale vlak optree, met filiale in Los Angeles (sedert 1988), Londen, Frankfurt am Main, Parys, Beijing en Bakoe en 150 medewerkers uit 19 lande. Die ateljee verwesenlik 'n verskeidenheid projekte wat binne die kader van argitektuur, stadsbeplanning, ontwerp en kuns val. Sy vernaamste werke sluit die Gasometer B-woonstelgebou in Wene (2001), die BMW Welt in München (2007) en Skytower, die nuwe hoofkwartier van die Europese Sentrale Bank in Frankfurt am Main (2015), in.


Die Olifantsnekdam is geleë in die Heksrivier in ‘n poort van die Magaliesberge, sowat 15 km van Rustenburg. Hierdie dam is in 1928 vir die Olifantsnek-besproeiingsraad voltooi en beskik oor ‘n opgaarvermoë van 14 200 000 m³. Die kruin van die betonboogwal is 129 m lank en staan 30 m bo die vlak van die rivierbedding. In 1953 is die grondvore met ‘n netwerk van pype vervang waarvan die totale lengte 25 km is. Dit is hoofsaaklik 'n besproeiingsdam en het 'n gevaarrisiko van 3. Lys van grootste damme in Suid-Afrika


Anataas is 'n mineraal met formule TiO2. Dit is een van ses strukture met hierdie formule. Dit is 'n laetemperatuur- en laedrukfase wat oorgaan in die rutiel-struktuur bo 730 °C. "mindat 213" (in Engels). Geargiveer vanaf die oorspronklike op 18 April 2020. Rutile and its applications in earth sciences Guido Meinhold Earth-Science Reviews 102 (2010) 1-28


Korund is 'n mineraal met formule Al2O3 wat baie hard is en in sy rooi vorm as robyn en in sy blou vorm as saffier bekend is. Dit is gewilde edelstene. Korund is α-Al2O3, wat die termodinamies stabielste allotroop van aluminiumoksied is. Omdat dit ná diamant een van die hardste stowwe is, word dit ook dikwels sinteties vervaardig. Sintetiese korundpoeier is kleurloos of wit en word dikwels as skuurmiddel gebruik, soos op skuurpapier. Dit het 'n hoë smeltpunt (2050 °C) en 'n goeie bestendigheid teen sure en basisse selfs by hoër temperature. Korund is die argetipe van die D5₁-tipe struktuur van die strukturbericht-klassifikasie. Dit bestaan uit 'n heksagonale digpakking van suurstofione met aluminiumione in die oktaëderholtes daartussen. Net tweederdes van die holtes is gevul, omdat die stoichiometriese verhouding 2:3 is. In die aluminiumlae is die ione sover moontlik van mekaar verwyder, omdat hulle 'n hoë lading besit. Die volgorde in die c-rigting van die heksagonale weergawe van die romboëdriese sel kan geskryf word as … - A - β₁ - C - β₂ - A - β₃ - C - β₁ - A - β₂ - C - β₃ - …, waarin A en C die suurstofdigpakking aandui en β₁, β₂ en β₃ die B-posisies van die aluminiumposisies.


Die meetinstrument waarmee die grootte van hoeke meet word, word 'n gradeboog genoem. Onderstaande tekening is 'n voorstelling van 'n gradeboog. Die grade is op die rand van die gradeboog afgemerk. Op die buitenste skaal word die grade van links na regs aangedui, terwyl dit op die binneste skaal van regs na links aangedui is. Grade word soos volg aangedui: 'n Hoek van 12 grade word soos volg aangedui met: 12° 'n Hoek van 180 grade word soos volg aangedui met: 180° a. Gebruik 'n gradeboog om die grootte van hoek ABC te bepaal 1. Plaas die gradeboog sodat die punt waar die 90°  en 180°  lyne op die gradeboog sny, op die hoekpunt van die hoek lê. 2. Draai die gradeboog sodat die 0°  (180° ) -merk op die onderste been van die hoek lê. 3. Kyk by watter grade-indeling die ander been van die hoek lê. Onthou om op die middelste skaal te kyk, want ons begin regs by 0°  op die gradeboog. 4. Die grootte van die hoek is 30° . b.


'n Tele-omsetter (soms genoem televerlengstuk) is 'n sekondêre lens wat tussen die kamera en 'n fotografiese lens gemonteer word. Die doel is die vergroting van die sentrale deel van 'n beeld wat verkry is deur die objektiewe lens. Byvoorbeeld, 'n 2× tele vir 'n 35 mm kamera vergroot die sentrale 12–18 mm deel van 'n beeld tot die grootte van 24–36 mm in die standaard 35 mm filmformaat. Tele-omsetters word tipies vervaardig in 1.4×, 1.7×, 2× 3× modelle, waarvan 1.4× en 2× die mees algemene is. Die gebruik van 'n 2× tele-omsetter gee die effek van 'n lens met twee keer die brandpunt. Dit verminder ook die intensiteit van die lig wat die film of sensor bereik met 'n faktor van 4 ('n ekwivalent van die verdubbeling van die brandpuntverhouding) sowel as die resolusie (met 'n faktor van 2). Beeldsoeker gesien met slegs 'n 300 mm telefotolens. Beeldsoeker gesien met 'n 300 mm telefotolens plus 'n 2x tele-omsetter.


Hans D. Sluga (Gebore 24 April 1937) is 'n Duitse akademikus, wie as dosent in filosofie aan die Universiteit Kollege Londen gedien het en nou 'n professor van filosofie aan die Universiteit van Kalifornië, Berkeley is, waar hy klasgee sedert 1970. Hy doseer en skryf oor onderwerpe in die analitiese filosofie sowel as politieke filosofie en word veral beȉnvloed deur die denke van Gottlob Frege, Ludwig Wittgenstein, Martin Heidegger, Friedrich Nietzsche en Michel Foucault. Sluga studeer aan die Universiteit van Bonn en die Universiteit van München. Hy verwerf 'n BPhil aan die Universiteit van Oxford, waar hy onder R. M. Hare, Isaiah Berlin, Gilbert Ryle en Michael Dummett studeer. Hy beskryf sy filosofiese oriëntasie as volg: "My totale filosofiese uitkyk is radikaal histories. Ek glo dat ons onsself net kan verstaan as wesens met 'n besonderse evolusie en geskiedenis.” Sluga het veral gefokus op die vroeë geskiedenis van die analitiese filosofie. In sy werke oor Gottlob Frege het hy gepoog om die invloed van Immanuel Kant, Hermann Lotze, en van Neo-Kantiane soos Cuno Fischer en Wilhelm Windelband op Frege se sienings ten opsigte van die grondslae van wiskunde en in die teorie van betekenis, uit te lê.


Perovskiet is 'n algemene mineraal met formule CaTiO3 Perovskiet is die argetipe van die E2₁-struktuur in die strukturbericht-klassifikasie, maar dit betref die ideale kubiese struktuur wat ruimtegroep Pm3m besit. Die meeste stowwe met hierdie tipe struktuur het nogtans meestal 'n effens verwronge kristalrooster wat 'n laer simmetrie het. Dit geld ook vir die mineraal perovskiet self wat 'n ortorombiese struktuur het. Stowwe wat 'n ABX3 stoigiometrie en 'n onverwronge kubiese perovskietstruktuur het is taamlik seldsaam. Voorbeelde is CaRbF3 en SrTiO3. Strontiumtitanaat het 'n kubiese sel met 3,905 Å en ruimtegroep Pm3m. Die atoomposisies is: Sr2+ (A) in 1b: (½, ½, ½) Ti4+ (B) in 1a: (0, 0, 0) O2− (X) in 3d (½, 0, 0), (0, ½, 0), (0, 0, ½) Die A-ione is meestal taamlik groot en word deur 'n kuboktaëder van 12 anione omring. Die B-ione is kleiner en het 'n sesvoudige, oktaëdriese omringing.


Die Weltenburger Enge is 'n vernouing van die Donauvallei in die Neder-Beierse distrik Kelheim wat amptelike erkenning geniet as natuurbewaringsgebied en geotoop. Oor 'n afstand van vyf kilometer vloei die Donau hier deur tussen 40 en 100 meter hoë kalksteen-rotswande uit die Juratydperk. Tussen die oorhangende rotse met talle grotte is daar steil beboste hellings. Die rivierravyn is in die suide van die bergreeks Fränkische Alb tussen Kelheim en die Klooster Weltenburg geleë. Die Donau het hier deur die eeue al dieper in die kalksteenrotse ingekerf en 'n landskap gevorm wat as een van die laaste grotendeels onbeboude Donau-rivierlandskappe 'n toevlugsoord vir talle seldsame plant- en dierspesies geword het, waaronder die sogenaamde "vuurwerkplant" of wit diptam (Dictamnus albus) en oehoe. Kulturele besienswaardighede soos die Klooster Weltenburg vorm 'n onskeibare simbiose met die ongerepte natuur en maak van die landskap die enigste in Beiere waaraan 'n Europa-diploma toegeken is. Nogtans dra die kulturele trekpleisters, wat jaarliks honderdduisende besoekers lok, by tot die konflikpotensiaal wat toerisme vir die natuurbewaringsgebied inhou. Die massiewe kalkrotse in die rivierravyn is tussen 135 en 154 miljoen jaar gelede in die Laat Juratydperk as sedimentgesteente gevorm.


Willem "Wim" Johan Simon de Villiers (gebore 1959) is 'n Suid-Afrikaanse akademikus en dokter. Hy is sedert 2015 die 12de rektor en visekanselier van die Universiteit Stellenbosch (US). Hy het Russel Botman opgevolg nadat laasgenoemde in 2014 skielik aan 'n hartaanval oorlede is. De Villiers was voorheen die Dekaan van die Fakulteit Gesondheidswetenskappe aan die Universiteit van Kaapstad. Hy is 'n raadslid van die Akademie vir Wetenskap van Suid-Afrika. Nadat hy sy mediese graad verwerf het, het De Villiers na Engeland verhuis, waar hy in 1995 'n doktorsgraad in immunologie aan die Universiteit van Oxford verwerf het. Daarna verhuis hy na die Verenigde State waar hy as 'n gastro-enteroloog gewerk het. Hy het ook talle senior poste by die Universiteit van Kentucky beklee, waaronder die hoof van gastro-enterologie. Hy het ook 'n meestersgraad in gesondheidsorgbestuur aan Harvard-universiteit verwerf. Wim de Villiers vorm in 2015 'n bestuurspan om namens die Universiteit die taalvraagstuk te besleg. Die bestuurspan beslis dat "alle onderrig aan die Universiteit Stellenbosch in Engels gefassiliteer sal word" en dat "aansienlike akademiese ondersteuning volgens studente se behoeftes in ander Suid-Afrikaanse tale beskikbaar gestel sal word".


Dashavatara (Sanskrit: दशावतार, daśāvatāra) verwys na die tien avatars van Vishnu, die Hindoegod van bewaring. In Hindoeïsme word geglo Vishnu daal op die aarde neer in die vorm van ’n avatar om die kosmiese orde te herstel. Die lys Dashavatara verskil van sekte tot sekte en streek tot streek. Die standaardlys is: Matsya, Kurma, Varaha, Narasimha, Vamana, Parashurama, Rama, Krishna, Boeddha en Kalki. Soms vervang Krishna vir Vishnu as die bron van alle avatars en dan neem Balarama Krishna se plek op die lys in. In ander weergawes word Krishna uitgelaat en met streekgode soos Vithoba, Jagannath of Balarama vervang. Die volgorde van die Dashavatara word vertolk as weerspieëlend van Darwinisme. Die woord Dashavatara is afgelei van dasha, "tien", en avatara, "inkarnasie". Die god Vishnu inkarneer nou en dan op die aarde om bose magte te vernietig, dharma te herstel en die waardiges te bevry van die siklus van geboorte en dood.


Dr. Johannes Jacobus Adriaan (Attie) van der Walt (Steynsburg, Suid-Afrika, 29 Januarie 1925 – onbekend) was 'n Suid-Afrikaanse musikoloog. Van der Walt was die jongste seun van Stephanus Christiaan van der Walt, violis en orrelis (bes moontlik van die Gereformeerde kerk Steynsburg), en het grootgeword in ’n musikale gesin waar kamermusiek gereeld beoefen is. Ná wisselvallige musiekstudie tydens sy skooljare, het hy onderwysopleiding aan die Normaalkollege op sy geboortedorp ontvang. Daarna is hy aangestel as onderwyser in Pietermaritzburg en toe op De Aar (1944). In 1945 het hy as student vir die B.Sc.- graad aan die destydse PUK vir CHO ingeskryf en terselfdertyd ook kursusse in musiekgeskiedenis en in klavier gevolg. Nadat hy die B.Sc. in 1947 behaal het, het hy in Springs en later Germiston gaan skoolhou, maar in Oktober 1948 het hy 'n betrekking as programopsteller by die SAUK in Johannesburg aanvaar en die jaar daarop is hy as lektor in musiek aan die PUK aangestel. Die PUK het teen 1946 ’n volle graadkursus vir B.A. en ’n eenjarige kursus in musiekgeskiedenis en waardering, wat die senaat in 1943 ingestel het.


Meir Kessler, Hebreeus: מאיר קסלר, (gebore op 17 Februarie 1961 in Bnei Brak) is 'n Israelse Ortodoks-Judaïstiese rabbi. "וידיאו: ראיון עם הגאון הרב מאיר קסלר שליט"א, רב העיר מודיעין עילית (קרית ספר)" (in Hebreeus). 14 Desember 2014. Geargiveer vanaf die oorspronklike op 22 Oktober 2019. Besoek op 1 Mei, 2017. Gaan datum na in: |access-date= (hulp) Inbal Orpaz; Teig, Amir (11 Januarie 2015). "Religious Women in Israel Juggle High-tech Jobs and ultra-Orthodox Life" (in Engels). Geargiveer vanaf die oorspronklike op 4 Oktober 2017. Besoek op 1 Mei, 2017. Gaan datum na in: |access-date= (hulp) Hierdie artikel is ’n saadjie. Voel vry om Wikipedia te help deur dit uit te brei.


In die tandheelkunde verwys die wortelvlies (of ligamentum parodontale) na die beenvlies aan die binne-vlak van die tandkas. Dit is 'n groep weefsels wat die tand in die tandkas vashou. Wortelvliesontsteking Hierdie artikel is ’n saadjie. Voel vry om Wikipedia te help deur dit uit te brei.


Die Universiteit van Wene (Duits: Universität Wien, Latyns: Alma Mater Rudolphina Vindobonensis) in die hoofstad Wene is die oudste universiteit met Duits as onderrigmedium asook een van die oudstes in Europa wat reeds in 1365 gestig is. Dit is die grootste universiteit en navorsingsinstelling in die Republiek van Oostenryk, met 19 fakulteite en 9 600 medewerkers, waarvan 6 800 wetenskaplikes en 416 professore, en 'n jaarlikse begroting van €572 miljoen. Met 94 000 nasionale en internasionale studente is dit ook die grootste tersiêre instelling in die Duitssprekende gebied asook een van die grootstes in Europa wat tans 175 studierigtings aanbied. Die Universiteit van Wene is die enigste in Oostenryk waar studente BA- en MA-grade in Nederlandistiek kan verwerf. Die Institut für Nederlandistik met sowat 200 voorgraadse studente uit Oostenryk en heel Europa het ook die "Projek Afrikaans" van stapel gestuur en onderhou die webwerf "Afrikaans in Europa". Afrikaans in Europa


In die tandheelkunde verwys tandbeen (of dentien) na 'n weefsel soortgelyk aan been, wat die hoofmassa van die tande uitmaak. Ander name is "dentine" of "ivoor". Hierdie artikel is ’n saadjie. Voel vry om Wikipedia te help deur dit uit te brei.


In die tandheelkunde verwys tandsteen na 'n neerslag van onoplosbare soute op die tande. Hierdie artikel is ’n saadjie. Voel vry om Wikipedia te help deur dit uit te brei.


Die Docodonta is 'n uitgestorwe groep diere wat vroeër as een van die primitiefste ordes van die ware soogdiere (Mammalia) beskou is, maar nou dikwels as 'n sustergroep daarvan gesien word. Die dokodonte en die ware soogdiere word dan saam as die Mammaliaformes gesien. Die oudste fossiele van hierdie groep is uit die middel-jura. Die eerste fossiele is meer as 'n eeu gelede in die Morrison-formasie van Wyoming en Colorado aangetref, hulle stam uit die laat-jura en word saam met groot dinosourusse soos die Sauropoda aangetref. Die meeste fossiele van hierdie diere bestaan net uit tande, maar Haldanodon uit die Portugese laat-jura bestaan uit talle kake, party skedels en 'n skelet. Haldanodon was dalk 'n grawer. Uit die middel-jura van China is in 2006 'n skelet gevind van Castorocauda wat dalk 'n akwatiese lewenswyse gehad het. The Beginning of the Age of Mammals Kenneth D. Rose, JHU Press, 2009, ISBN 0-8018-9221-X, ISBN 978-0-8018-9221-9


Die Grieks-Persiese oorloë begin. Aristogoras van Milete roep die Ioniese stede op om teen die Persiese heerskappy in opstand te kom. Talle stede verjaag hulle pro-Persiese leiers. Aristogoras reis na Sparta vir hulp, maar hulle weier. Athene stuur hulp na die Ioniese opstand. "eHistory" (in Engels). Geargiveer vanaf die oorspronklike op 13 April 2020.


Dietlof Siegfried Maré (distrik Uitenhage, Kaapkolonie, 27 Mei 1824 – Pietersburg, Transvaal, 27 Junie 1890) was ’n sakeman en landdros in die Zuid-Afrikaansche Republiek (ZAR). Maré was die jongste seun uit Paul Maré se huwelik met Johanna Magdalena Pretorius, ’n niggie van A.W.J. Pretorius. Sy broer Frederik Korsten Maré was eweneens ’n landdros asook ’n kerkman in die ZAR. Hul kleinneef Jacob Maré was lid van die uitvoerende raad en vader van die Sarie Maré wat besing word in die volksliedjie Sarie Marais. Maré het in Port Elizabeth skoolgegaan voor hy in 1838 saam met sy gesin die Kaapkolonie verlaat het, ’n tyd lank ná die trek van Gert Maritz, maar ’n paar maande voor Pretorius s’n. Naby die teenswoordige Bethlehem het Maré se vader verongeluk toe hy onder ’n skotskar beland, waarna sy moeder die trek voortsit en hulle op 25 Oktober 1838 by Maritz se laer langs die Klein-Tugela aankom. Ná die Slag van Bloedrivier het die weduwee Maré en haar kinders hulle gevestig op Pietermaritzburg, waar Maré as wamaker gewerk het.


"Die Vrolike Musikant", ook bekend as "My Vader was ’n Musikant", is die Afrikaanse weergawe van die Duitse volksliedjie "Mein Vater war ein Wandersmann", wat geskoei is op ’n werk van Florenz Friedrich Sigismund uit die begin van die 19de eeu. Die melodie waarop die lied sedert die begin vyftigerjare gesing word, is die werk van die komponis Friedrich Wilhelm Möller, wie se suster Edith Möller Sigismund se teks aangepas het vir die koor wat sy afgerig het. Die Afrikaanse woorde is deur P. McLachlan geskryf. My vader was 'n musikant, 'n man van durf en daad, met stem en snaar, viool, kitaar was hy altyd kordaat. Wal-de-rie, wal-de-ra, wal-de-rie, wal-de-ra-la, la, la, la, la. Wal-de-rie, wal-de-ra, was hy altyd kordaat. My moeder was 'n musikant, 'n niggie fiets en fraai; met bly gemoed en lig van voet kon sy ook tiekiedraai.


In die mediese vakterminologie verwys lieskanaal (Latyn: canalis inguinalis) na 'n spleet wat skuins deur die onderste gedeelte van die voorste buikwand verloop waardeur die teelbal uit die buikholte in die balsak afdaal. Dit is 'n swak plek in die buikwand waar breuke kan vorm. Liesbreuk Hierdie artikel is ’n saadjie. Voel vry om Wikipedia te help deur dit uit te brei.


In die mediese vakterminologie verwys borsholte na 'n volkome afgeslote holte waarin onder meer die hart en longe lê. Dit word omsluit deur die werwelkolom, ribbe, borsbeen, spiere en midderif. Hierdie artikel is ’n saadjie. Voel vry om Wikipedia te help deur dit uit te brei.


Die 74ste Golden Globe-aand, wat uitnemendheid in die rolprente en TV-programme van 2016 vereer het, is op 8 Januarie 2017 deur NBC in The Beverly Hilton in Beverly Hills, Kalifornië, gehou. Op 2 Augustus 2016 is aangekondig die akteur en kletsprogramaanbieder Jimmy Fallon sal die aanbieder wees, en op 3 November dat Meryl Streep die Cecil B. DeMille-prys sal ontvang vir haar lewenslange bydrae tot die vermaakbedryf. Die benoemdes is op 12 Desember aangekondig. La La Land het al sewe pryse gewen waarvoor dit benoem is; dit was dus die mees suksesvolle prent in die Golden Globes se geskiedenis en die sewende prent wat elke prys gewen het waarvoor dit benoem is. Dit sluit in dié vir beste regisseur, beste draaiboek en beste komedie of musiekprent. Die enigste ander rolprent wat meer as een prys gewen het, was Elle, wat albei die pryse gewen het waarvoor dit benoem is. Van die TV-programme wat meer as een prys gewen het, is The Night Manager, Atlanta, The Crown en The People v. O.J. Simpson: American Crime Story. Die wenners word eerste genoem, gevolg deur die ander benoemdes.


Brexit 'n sogenaamde kofferwoord van "Britse uitgang", was die onttrekking van die Verenigde Koninkryk (VK) uit die Europese Unie (EU) om 23:00 GMT op 31 Januarie 2020 (00:00 CET). Die VK is die enigste lidstaat wat die EU verlaat het, nadat hy 47 jaar deel was van die unie — die EU en sy voorganger die Europese Ekonomiese Gemeenskap (EEG) — sedert 1 Januarie 1973. Na Brexit, het EU-wetgewing en die Hof van Justisie van die Europese Unie nie meer voorrang bo Britse wette nie, behalwe in sekere gebiede met betrekking tot Noord-Ierland. Die Europese Unie (Onttrekking) Wet 2018 behou relevante EU-wetgewing as binnelandse wetgewing, wat die VK nou kan wysig of herroep. Ingevolge die bepalings van die Brexit-onttrekkingsooreenkoms, gaan Noord-Ierland voort om deel te neem aan die Europese interne mark met betrekking tot goedere, en om 'n de facto lid van die EU Doeane-unie te wees.


PSG is 'n Suid-Afrikaanse finansiëledienstemaatskappy wat in 1998 gestig is en benewens Suid-Afrika ook in Namibië en Mauritius handel dryf. Die HUB is Francois Gouws en die voorsitter van die raad van direkteure is Willem Theron. "About Us" (Webartikel) (in Engels). Geargiveer vanaf die oorspronklike op 18 November 2019. Besoek op 21 Mei 2017. Integrated Report For The Year Ended 29 February 2016 (PDF). URL besoek op 2017-05-21. (en) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Arthur Guinness (* 28 September 1725, † 23 Januarie 1803) was 'n Brits-Ierse entrepreneur en filantroop wat bekendheid verwerf het as stigter van die Guinness-brouery in Dublin, Ierland, en die Guinness-dinastie. In 1752, toe Arthur Guinness 27 jaar oud was, het sy peetoom Arthur Price, die Anglikaanse Kerk van Ierland se aartsbiskop van Cashel, in sy laaste wil die som van £100 aan hom bemaak. Arthur het dié bedrag aangewend om 'n bierbrouery in Leixlip in die graafskap Kildare, sowat 17 km van Dublin af, te pag. In 1759 het Guinness hom in Dublin gevestig om daar sy eie onderneming te stig. Hy het met die nasate van Sir Mark Rainsford, 'n vroeëre lord mayor van Dublin en grondlegger van die brouery by St James's Gate, 'n pagkontrak oor 9 000 jaar aangegaan waarvoor hy 'n jaarlikse huurgeld van £45 moes betaal. Arthur Guinness se bloemige rooi handtekening versier steeds die etikette van bier wat in die Dublinse Guinness-aanleg gebrou is. "www.guinness.com: The Story: "1759: It begins with a signature".


James Alton "Jim" McDivitt (* 10 Junie 1929 - ; Brigadier-generaal) is 'n voormalige Amerikaanse toetsvlieënier, Amerikaanse Lugmagvlieënier, lugvaartingenieur en NASA-ruimtevaarder wat in beide die Gemini- en Apollo-programme gevlieg het. Hy was in beheer van Gemini 4 toe Edward White die eerste Amerikaner geword het om in die ruimte te wandel. Hy was ook die bevelvoerder van Apollo 9 – wat die eerste volledig bemande vlug was – en ook die eerste toetsvlug gedoen het met die Apollo-maanmodule. Hy was later in beheer van die maanlandingoperasies en was ook die Apolloruimteprogrambestuurder van 1969 tot 1972. Ruimtevaardergroep 2 Wikimedia Commons het meer media in die kategorie James McDivitt. (en) James McDivitt in die Internet-rolprentdatabasis


Johannes Pistorius is die naam van die volgende persone: Johannes IV. Pistorius (1516–1562), Duitse ab van die orde van Sistersiënsers, sien Johannes IV. Beck Johannes Pistorius (Pluimbal) (* 1995), Duitse pluimbalspeler Johannes Pistorius die Ouer (Niddanus; 1504–1583), Duitse hervormer en superintendent Johannes Pistorius die Jonger (Niddanus; 1546–1608), Duitse geneesheer, historikus, teoloog en politikus Johannes Pistorius Woerdensis (1499–1525), Nederlandse Protestantse Martelaar, sien Jan van Woerden Johann Pistorius


Boetie op manoeuvres is 'n Afrikaanse rolprent wat in 1985 vrygestel is. Dit is 'n opvolg op Boetie gaan border toe, wat die vorige jaar uitgereik is. Arnold Vosloo het weer die hoofrol vertolk en Regardt van den Bergh het die regie behartig. Die rolprent is 'n komedie. Arnold Vosloo as Boetie van Tonder (sy tweede rolprent) Janie du Plessis as Elize Ian Roberts as korp. White Paul Slabolepszy as "The Horror" Frank Opperman as De Kock Anton Dekker as kapt. Schuster Kerneels Coertzen as kommandant Davel Tracey Morris as Liz Nick Lorentz as "Chinatown" (as Nicholas Lorentz) Miriam Munitz as Lulu Jurgen Hellberg as 'n lyk Neels Engelbrecht as Gattie Greg Latter as Veertjie Blake Toerien as Slabbert Christo Loots as "Sunshine" Vasbyt, manne! Boetie is terug – en dis nie net vir 40 dae nie! Aksie en pret vir almal, met Suid-Afrika se nuutste held! Boetie van Tonder is 'n bederfde rykmanskind wat geld en invloed gebruik om die lewe vir homself makliker te maak in die weermag.


Landskap-ingenieurswese is die toepassing van wiskunde en wetenskap by die vorming van landskappe en watermassas. Dit kan ook beskryf word as "groen ingenieurswese", maar die bekendste professionele beroep in die landskap-ingenieurswese is dié van landskapsargitekte. Landskap-ingenieurswese is die interdissiplinêre toepassing van ingenieurswese en ander toegepaste wetenskappe vir die ontwerp en skepping van menslike landskappe. Dit verskil van, maar sluit tradisionele herwinning in. Dit sluit die volgende wetenskaplike dissiplines in: akkerbou, entomologie, ekologie, bosbou, geologie, geochemie, hidrogeologie, en wildlewe-biologie. Dit sluit ook die volgende toegepaste wetenskappe in: landbou- & tuinbou- wetenskappe, ingenieurswese, geomorfologie, landskap-argitektuur, en mynbou-, geotegniese- en die burgerlike-, landbou- asook die besproeiing-ingenieurswese. Landskap-ingenieurswese bou voort op die sterk verklaarde doelwitte van die ingenieurswese. Die aanvanklike voorwaardes word vasgelê om die verklaarde doelwitte te bereik. Hierdie voorwaardes sluit in: herhaaldelike ontwerp, die voorspelling van prestasie gebaseer op kennis van die ontwerp, monitering van prestasie, en die aanpassing van die ontwerpe. Dit bou op die sterk punte en die geskiedenis van die herwinningspraktyk.


Die werkwoordstyd of tempus /tɛmpus/ (Latyn vir "tyd"; meervoud: tempora /tɛmpɔra/) handel oor watter tyd of tydsfase uit die oogpunt van die spreker of skrywer 'n gebeurtenis plaasvind. Dit word dan ook hoofsaaklik uitgedruk deur die werkwoord. Dit vorm 'n belangrike deel van die Afrikaanse taalleer. Afrikaans, Engels en Duits Let wel: Bogenoemde tabel is deur D.J. Potgieter uit die Nederlandse tydvorme (Afrikaans se stamtaal) aangepas om vertaling in en uit Afrikaans met ander Wes-Germaanse tale en tydvorme te vergemaklik. Afrikaans se Voltooide teenwoordige tyd en onvoltooide verlede tyd word in der waarheid net soos in Suid-Duits, Frans, Italiaans, Spaans en Portugees as 'n geheel behandel (die Romaanse tale beskik wel oor 'n bykomende literêre verlede tyd). Die werklike indeling lyk dus so: NOTA: Die voltooide teenwoordige tyd, die onvoltooide verlede tyd en die voltooide verlede tyd het almal in die bedrywende (aktiewe) vorm saamgesmelt en toon oënskynlik slegs een gemerkte verledetydsvorm, dié van die voltooide teenwoordige tyd. So gebruik hulle almal bv. "het gesien".


Die vrouebossie, Geranium incanum, is 'n kruidagtige grondbedekker. Hierdie spesie is endemies aan Suid-Afrika. Dit vorm lang, dun kruipende stingels en word 30 cm hoog. Die blare is kantagtig, fyn verdeeld en immergroen. Pienkpers blomme verskyn gedurende die lente of somer – enige tyd tussen September en Mei. Die delikate blomme bestaan uit 5 hartvormige pienk kroonblare met pers are. Afkomstig van kusstreke in die Wes-Kaap en Oos-Kaap. Die vrouebossie is 'n maklike grondbedekker wat vinnig groei en rypbestand is. Dit lyk baie goed in plantbakke, hangmandjies, en heel voor in 'n blombedding. Dit kan in die son geplant word, maar in warm gebiede sal dit beter vaar in gedeeltelike skadu. Gee dwarsdeur die jaar water en plant in ligte, goedgedreineerde grond met heelwat kompos. 3:1:5 kunsmis kan in die groeiseisoen toegedien word. Voortplanting geskied deur steggies. Die vrouebossie saai ook homself en klein plantjies sal self in die tuin opkom. Die vrouebossie staan ook bekend as bergtee, omdat die blare soms gebruik word as plaasvervanger vir tee. Treksels van die blare word ook tradisioneel gebruik vir menstruele probleme, geslagsiektes en blaasinfeksie.


Astigmatisme is 'n oogaandoening wat tot 'n optiese afwyking in die menslike oog lei. 'n Refraktiewe fout ontstaan as die oog nie die lig eweredig op die netvlies (retina) fokus nie. Die woord is afkomstig van die Griekse "a-" (nie) en "stigma" (punt of stip). By 'n normale oog het die kornea dieselfde kromming na elke rigting. Soms tree daar egter 'n afwyking van die optiese meganisme van die oog in, wat maak dat hierdie vorm nie perfek is nie. Hierdeur verskil die fokus in 'n bepaalde as-rigting van 'n ander. Die mees algemene vorm is korneale astigmatisme. In die geval is die buitenste kornea nie mooi rond nie, maar eerder ovaal (soos 'n rugbybal). Vanselfsprekend lewer 'n ovaal lens nie 'n suiwer beeld nie en sal die beeld in die een as-rigting mooi op die netvlies val, maar in die ander as-rigting net daaroor of net daaragter. Astigmatisme veroorsaak verwronge of onduidelike visie op alle afstande. Ander moontlike simptome is oogspanning, hoofpyn, en probleme om in die nag te bestuur.


Die Heinkel He 177 was 'n tweemotorige bomwerper wat deur die Luftwaffe gebruik is tydens die Tweede Wêreldoorlog. Die vliegtuig het sy nooiensvlug voltooi op 19 November 1939. Bombers 1939–1945 Kenneth Munson, Bounty Books 2012 ISBN 978-0-7537-2172-8


Die herfskommandowurm (Spodoptera frugiperda) is 'n insek wat Afrika vanaf Suid-Amerika binnegedring het en as 'n besonder skadelike plaag beskou word. Hierdie wurm is 'n ander spesie as die kommandowurm. Die wurm is geïdentifiseer in Limpopo- en Noordwesprovinsies. Daar word tans 'n plaagbeheermiddel geregistreer om die insek mee te beveg. Die wurm val veral mielies asook aartappels, sojabone, sorghum en grondbone aan. Taakspan kyk na verspreiding van kommandowurm, Beeld, 7 Februarie 2017.


'n Boodskap is 'n afsonderlike kommunikasie-eenheid wat op verbruik deur 'n ontvanger of groep ontvangers gerig is. 'n Boodskap kan op verskillende maniere oorgedra word, insluitend per koerier, telegrafie, posduif en rekenaarbus. 'n Boodskap kan die inhoud van 'n uitsending uitmaak. Die Interaktiewe uitruil van boodskappe vorm 'n gesprek. Een voorbeeld van 'n boodskap is 'n communiqué (uitgespreek /kəˈmjuːnᵻkeɪ/), 'n kort verslag of verklaring wat deur 'n owerheidsliggaam vrygestel word. In kommunikasie tussen mense kan boodskappe verbaal of nieverbaal wees: 'n Verbale boodskap is die uitruil van inligting deur van woorde gebruik te maak. Voorbeelde sluit in persoonlike kommunikasie, telefoonoproepe, stempos ens. 'n Nieverbale boodskap word deur 'n handeling of gedrag gekommunikeer, bv. deur die gebruik van liggaamstaal. Daar is hoofsaaklik twee toepassings van die woord "boodskap" in rekenaarwetenskap: boodskappe tussen menslike gebruikers van rekenaarstelsels wat deur daardie rekenaarstelsels oorgedra word, en boodskappe wat tussen programme of tussen komponente van 'n enkele program uitgeruil word.


Die Mitsubishi Ki-46 is 'n tweemotorige verkenningsvliegtuig wat deur die Japannese Leër Lugmag gebruik is tydens die Tweede Wêreldoorlog. Die vliegtuig se nooiensvlug is in November 1939 voltooi. In terme van aerodinamika en prestasie was die vliegtuig een van die bestes wat die Japannese Lugmag gebruik het. Bombers 1939–1945 Kenneth Munson, Bounty Books 2012 ISBN 978-0-7537-2172-8


2Cellos (gestileerd 2CELLOS) is 'n Kroatiese tjelloduo, wat bestaan uit die klassiek-opgeleide Luka Šulić en Stjepan Hauser. Sony Masterworks het sedert 2011 reeds vier van hulle albums vrygestel. Hulle is veral bekend vir hulle Instrumentale verwerkings van bekende pop- en rockliedjies sowel as klassieke musiek en filmmusiek. Die duo tree internasionaal op en is gereeld te sien op verskeie Amerikaanse TV-programme, soos Glee en The Bachelor. Hauser, gebore in Pula, Kroasië, en Šulić, gebore in Maribor, Slowenië, het mekaar as tieners by 'n meestersklas in Kroasië ontmoet. Šulić se ouers – sy pa 'n Kroasiër en sy ma 'n Sloween – is albei klassiek opgeleide musici. Šulić, 'n jaar jonger as Hauser, het sy opleiding aan die Akademie van Musiek in Zagreb begin en later in Wene voortgesit. Daarna het hy aan die Londense Royal Academy of Music studeer. Hauser het sy opleiding aan die Royal Northern College of Music in Manchester ontvang, nadat hy sy studie aan Trinity Laban in Londen voltooi het.


'n Weermag is die gesamentlike land-, see- en lugmag van 'n land. Die groot moonthede van die wêreld, soos Amerika, Rusland en China, het deesdae ook 'n ruimtemag as weermagonderdeel. Die Suid-Afrikaanse Nasionale Weermag bestaan byvoorbeeld uit die Suid-Afrikaanse Leër (landmag), Suid-Afrikaanse Vloot (seemag), Suid-Afrikaanse Lugmag (lugmag), asook ander eenhede soos die Suid-Afrikaanse Militêre Gesondheidsdiens. Moderne weermagte maak van gespesialiseerde toerusting gebruik. Voertuie soos tenks, pantservoertuie, vliegtuie en helikopters, aanvalsvaartuie, duikbote en vliegdekskepe word dikwels ingespan. In ‘n leër of lugmag word die weermagslede soldate genoem en in ‘n vloot matrose. 'n Soldaat of matroos kan 'n vrywilliger (iemand wat uit eie wil aangesluit het) wees, of deur die regering gedwing is by die weermag aan te sluit (opgekommandeer vir diensplig). Vrywillige weermagte is geneig om kleiner, maar ook meer gespesialiseerd en betroubaar te wees. Gekommandeerde weermagte is groot, maar is dikwels minder betroubaar (dit is moeilik om iemand te dwing om sy lewe teen sy wil te waag).


Die Wiener Secession is 'n vereniging van progressiewe beeldende kunstenaars wat uit ontevredenheid oor die heersende konserwatiewe kunsbedryf in 1897 (in die tydperk van die Fin de siècle) in die Oostenrykse hoofstad Wene in die lewe geroep is. As eerste president het die skilder Gustav Klimt gefungeer. Die vereniging se amptelike nuusblad was Ver Sacrum ("Heilige Lente"). Die Weense variant van die Jugendstil word, na aanleiding van die Secession, ook Secession-styl of Weense Jugendstil genoem. Designlexikon International: Wiener Secession. Besoek op 21 Februarie 2017


'n V-enjin is 'n algemene uitleg vir 'n binnebrandenjin. Die silinders en suiers is in ooreenstemming, in twee afsonderlike vlakke of "banke", sodat hulle soos 'n "V" lyk wanneer dit langs die as van die krukas beskou word. Die V-uitleg verminder gewoonlik die algehele enjinlengte, -hoogte en -massa in vergelyking met 'n ekwivalente inlynuitleg. V-enjins is oor die algemeen meer kompak as reguitenjins met silinders van dieselfde afmetings en aantal. Hierdie effek verhoog met die aantal silinders in die enjin; daar is geen merkbare verskil in die algehele grootte tussen V-tweelinge en reguit-tweelingenjins nie, terwyl V8-enjins baie meer kompak is as inlynagt-enjins. Verskeie silinderbankhoeke van Vee word gebruik in verskillende enjins, en afhangende van die aantal silinders, kan daar hoeke wees wat beter werk vir stabiliteit as ander. Baie smal hoeke van Vee kombineer 'n paar van die voordele van die V-enjin en die inlynenjin (hoofsaaklik in die vorm van kompaktheid) sowel as nadele; die konsep is 'n ou een, gepionier deur Lancia se V4-enjin in die 1920's, maar dit is onlangs herontwerp deur die Volkswagen Groep met hul VR6-enjins, wat eintlik 'n kombinasie van 'n V- en 'n inlynuitleg is.


Barry Knapp Bostwick (gebore op 24 Februarie 1945) is 'n Amerikaanse akteur, sanger, en danser. "Barry Bostwick Biography (1945–)" (in Engels). FilmReference.com. Geargiveer vanaf die oorspronklike op 2 Maart 2020. Besoek op 26 Augustus 2009. "Monitor". Entertainment Weekly (in Engels) (1247). 22 Februarie 2013. p. 32. Geargiveer vanaf die oorspronklike op 26 Junie 2019. Amptelike webtuiste: www.bostwick.com Barry Bostwick in die Internet-rolprentdatabasis Barry Bostwick by Box Office Mojo Wikimedia Commons het meer media in die kategorie Barry Bostwick. Hierdie artikel is vertaal uit die Engelse Wikipedia


Die Bolsjoi-ballet (Russies: Балет Большого театра; Bolsjoi beteken 'groot' in Russies) is ’n beroemde Russiese skool en teater vir ballet in Moskou. Die skool is in 1776 gestig en is een van die oudste balletgeselskappe ter wêreld. Dit bereik wêreldwye erkenning in die vroeë 20ste eeu, toe Moskou die hoofstad van Sowjet-Rusland word. Die Bolsjoi-ballet word saam met die Mariinski-ballet in Sint-Petersburg as die belangrikste balletgeselskappe in Rusland erken. Bolsjoi-ballet was die eerste vaste balletgeselskap in Moskou en is in 1776 deur prins Pieter Oeroessof en die Engelse akrobaat Maddox gestig. Die ballet se optredes is aan die begin in die privaatvertrekke van die prins opgevoer. In 1780 vestig die balletgeselskap hom in die Petrofski-teater. Toneelstukke, ballet- en opera-voorstellings is hier aangebied. In 1805 brand die Petrofski-teater egter tot die grond af. Die teater is in 1825 heropen en na die Bolsjoi-teater hernoem. Slegs opera- en ballet-voorstellings is in die nuwe teater opgevoer. Klassieke ballet en opera is as verfynde en hoogstaande kunsvorme beskou. Die opvoering van toneelstukke het minder aansien geniet en is daarom na die Mali-teater (Mali beteken dan ook 'klein' in Russies) geskuif.


Nikotienamied-adenien-dinukleotiedfosfaat (NADP+ / NADPH) is 'n stof wat 'n uiters belangrike biologiese rol speel. Hierdie waterstofdraermolekuul is 'n kofaktor wat in anaboliese reaksies soos die sintese van lipiede en nuklienesure gebruik word. Hierdie reaksies vereis die gereduseerde vorm van hierdie molekuul (NADPH) as reduksiemiddel. Moenie NADP+ met NAD+ verwar nie. Die verskil is dat NADP+ 'n fosfaat-groep besit wat aan die 2'-posisie van die ribosering geheg is wat die adeniendeel van die molekuul dra. 'n Biochemiese benadering tot die identifisering van peroksisomale defekte C.M.C. Marais Noord-Wesuniversiteit 2005. Hierdie artikel is (gedeeltelik) vertaal uit 'n ander taal se Wikipedia. Sien bron.


Die lansetvissies (Cephalochordata) is 'n groep rugstringdiere sonder skedel, werwelkolom of kake. Vandag is daar net twee families met drie genera en ongeveer twintig spesies, maar hierdie groep moet baie oud wees en 'n groter verskeidenheid gehad het. 'n Fossiele vorm van 500 miljoen jaar gelede Pikaia behoort dalk tot hierdie groep. Omrede hulle liggaam geen harde dele het nie, is fossiele seldsaam. Daar is daarom min bekend oor hulle geskiedenis. Lansetvissies het 'n ingegrawe lewenswyse in die seebodem op dieptes tussen 5 en 30 meter. Hulle filter plankton uit die water. Hulle is tot 5 cm lank en het liggevoelige orgaantjies aan die sykante van die kop. Vanweë hulle anatomie is hulle baie belangrik vir die kennis van die Chordata omdat hulle toon watter bou die eerste Chordadiere se liggaam oorspronklik gehad het. Hulle het 'n notochord wat 'n elastiese rugstring vorm wat strek van die neuspunt tot die stert en waaraan die spiere van hul lyf geheg is. Hulle het geen ledemate nie. 'n neurale buis lê bo die notochord. In die embrionale stadium van alle chordadiere kan so 'n notochord aangetref word.


Wienerwald Unesco-Biosfeerpark Wienerwald Maak deel uit van die Noord-Alpe (mees oostelike uitloper) Strek oor die Oostenrykse deelstate Wene Neder-Oostenryk Ligging in Oostenryk Oppervlakte 1 056,45 km2 Hoogste pieke Schöpfl (893 m) Gföhlberg (885 m) Die Wienerwald is die mees oostelike uitloper van die Noord-Alpe in die Oostenrykse deelstate Neder-Oostenryk en Wene en vorm met sy voetheuwels sodoende die noordoostelike einde van die Alpereeks. Die middelgebergte, wat sowat 45 km lank en tussen 20 en 30 km wyd is, is grotendeels bebos en het met sy netwerk van wandelpaaie en staproetes asook sy wyndorpies tot 'n gewilde ontspanningsgebied vir die bewoners van die nabygeleë Oostenrykse hoofstad ontwikkel wat maklik met openbare vervoermiddels bereik kan word. Byna die hele gebergte, insluitende sy randgebiede wat tot in die stadsgebied van Wene strek en deel uitmaak van dié miljoenestad se groen gordel, is in 2005 deur Unesco as Biosfeerpark Wienerwald aangewys. Dit maak van Wene die enigste wêreldstad wat gedeeltelik (sewe stadsdistrikte met 9 900 ha) in 'n biosfeerpark geleë is. "www.wien.info: Der Wienerwald. Besoek op 27 Februarie 2017".


Die Ditsong Nasionale Kultuurhistoriese Museum, in Visagiestraat, Pretoria, ook bekend as die African Window, is geleë in die ou Muntgebou, wes van die Stadsaal van Pretoria. Die museum se uitstallings vertoon die kulturele diversiteit van Suid-Afrika. Dit huisves uitstallings van rotstekeninge en gravures van die Sanmense, ystertydperkfigure uit Schroda in die Limpopoprovinsie en 'n kunsgalery van kulturele voorwerpe, handwerk, beeldhouwerk en skilderye, wat 'n oorsig van die Suid-Afrikaanse kultuur bied. Die museum is op 1 Maart 1997 geopen. Op 1 April 1999 het die museum met die Transvaal Museum vir Natuurgeskiedenis en die Suid-Afrikaanse Nasionale Museum vir Militêre Geskiedenis (in Johannesburg) saamgesmelt om die Northern Flagship Institution te vorm. Die museum se versamelings sluit in argeologiese materiaal, historiese dokumente, museumargiewe, en kontemporêre en historiese oudiovisuele materiaal. "Ditsong: The National Cultural History Museum" (in Engels). Ditsong Museums. Geargiveer vanaf die oorspronklike op 23 Julie 2018. Besoek op 3 Maart 2017. (en) Die Nasionale Kultuurhistoriese Museum se amptelike webwerf Geargiveer 11 Maart 2017 op Wayback Machine Koördinate: 25°45′12″S 28°11′4″O / 25.75333°S 28.18444°O / -25.75333; 28.18444


Die Porsche 911 (uitgespreek as Nine-Eleven of Duits: Neunelfer) is 'n tweedeur, 2+2 hoë werkverrigtingsportmotor wat sedert 1963 deur Porsche AG van Stuttgart, Duitsland vervaardig word. Dit het 'n agtergemonteerde sessilinderbokserenjin en onafhanklike vering reg rondom. Dit het voortdurend ontwikkeling ondergaan, al het die basiese konsep min verander. Die enjins was lugverkoel tot en met die bekendstelling van die Tipe 996 in 1998, met die Porsche se "993"-reeks van modeljaar 1994-1998, synde die laaste van die lugverkoelde Porsches. Modifikasies is aan die 911 aangebring deur privaatspanne sowel as die fabriek self vir wedrenne, tydrenne, en ander vorme van motorsport. Dit is een van die suksesvolste kompetisiemotors ooit. Teen die middel-1970's het natuurlik geaspireerde 911 Carrera RSR's al die groot wêreldkampioenskappe vir sportmotorrenne ingepalm, soos die Targa Florio en die Daytona-24-uur, selfs teen prototipes. Die 911-afgeleide 935 turbo het ook die Le Mans 24-uur in 1979 gewen en Porsche het die "Wêreldkampioenskap vir Make"-titels in 1976, 1977, 1978 en 1979 met 911-afgeleide modelle verower. Die 911 se wortels skiet uit sketse geteken deur Ferdinand "Butzi" Porsche in 1959.


Albirex Niigata (アルビレックス新潟, Albirex Niigata?) is 'n Japannese sokkerklub in die stad Niigata Prefektuur, Japan. 1955–1994 Niigata Eleven 1995–1996 Albireo Niigata 1997– Albirex Niigata Kisho Yano Gotoku Sakai Katsuo Kanda Hisashi Kurosaki Motohiro Yamaguchi Keiji Kaimoto Tatsuya Tanaka Naoya Kikuchi Mitsuru Nagata Daigo Nishi Kazuhiko Chiba Daisuke Suzuki Kengo Kawamata Masaaki Higashiguchi Oséas Bruno Cortez Michael Fitzgerald Hierdie artikel is ’n saadjie. Voel vry om Wikipedia te help deur dit uit te brei.


Tokushima Vortis (徳島ヴォルティス, Tokushima Vortis?) is 'n Japannese sokkerklub in die stad Tokushima-prefektuur, Japan. 1955–2004 Otsuka Pharmaceutical 2005– Tokushima Vortis Daijiro Takakuwa Yoichiro Kakitani Daiki Niwa Seydou Doumbia Estiven Vélez Hierdie artikel is ’n saadjie. Voel vry om Wikipedia te help deur dit uit te brei.


Fagiano Okayama (ファジアーノ岡山, Fagiano Okayama?) is 'n Japannese sokkerklub in die stad Okayama-prefektuur, Japan. 1975–2003 River Free Kickers 2004– Fagiano Okayama Daiki Iwamasa Akira Kaji Kengo Kawamata Ilian Stoyanov Hierdie artikel is ’n saadjie. Voel vry om Wikipedia te help deur dit uit te brei.


Hierdie is 'n kort opname van die posseëls en posgeskiedenis van die Transvaal, voorheen bekend as die Zuid-Afrikaansche Republiek. Die eerste seëls van Transvaal is op 1 Mei 1870 uitgereik. Die eerste poskantoor in Transvaal is by Ferreira se kamp in Johannesburg ingerig om alle pos van die Witwatersrandse goudmyne te hanteer. Teen 1899 was alle dele van Suid-Afrika deur poskoetsroetes met mekaar verbind. Stanley Gibbons Stamp Catalogue: Southern Africa. 2nd edition. Curle, J.H. & A.E. Basden. (1940) Transvaal Postage Stamps. London: Royal Philatelic Society. Transvaal Study Circle Geargiveer 2 Junie 2014 op Wayback Machine Stamp Domain – South Africa Transvaal: 1870 imperforate 1/- deep green, an unused tête-bêche pair. British Library Philatelic Collections Hierdie artikel is ’n saadjie. Voel vry om Wikipedia te help deur dit uit te brei.


Die Martin B-26 Marauder was 'n tweemotorige bomwerper wat deur die Amerikaanse Lugmag gebruik is tydens die Tweede Wêreldoorlog. Die vliegtuig het sy nooiensvlug op 25 November 1940 voltooi. Bombers 1939–1945 Kenneth Munson, Bounty Books 2012 ISBN 978-0-7537-2172-8


Mario, ook bekend as Super Mario, is 'n reeks videospeletjies wat geproduseer word deur Nintendo, beskou as een van die mees gewilde, duursame en beste videospelreeks in die geskiedenis; die protagonis is Mario. Vir die hervestiging of Super Mario Maker en Super Mario Run.


Mohriet, (chemiese formule (NH4)2Fe(SO4)2·6H2O), is 'n seldsame sulfaatmineraal wat oorspronklik in die geotermiese velde van Toskane, Italië gevind is. Hierdie Fe-dominante analoog van boussingaultiet word soms gerapporteer in brandende steenkool mynhope. Mohr se sout Mineraal Fleischer M. 1965: New mineral names. American Mineralogist, 50, 805 Chesnokov B. V. and Shcherbakova E. P. 1991: Mineralogiya gorelykh otvalov Chelyabinskogo ugolnogo basseina – opyt mineralogii tekhnogenesa. Nauka, Moscow Mindat – Mohrite Handbook of Mineralogy – Mohrite


Hessiet is 'n mineraalvorm van disilwertelluried (chemiese formule Ag2Te). Dit is 'n sagte, donkergrys telluriedmineraal wat monokliene kristalle vorm. Dit is vernoem na Germain Henri Hess (1802–1850). Hessiet word in die VSA aangetref in Eagle County, Colorado en in Calaveras County, Kalifornië, asook op baie ander plekke. Stütziet (Ag7Te4) en empressiet (AgTe) is verwante silwertelluriedminerale. webmineral.com Mindat.org inskrywing Hierdie mineraal-verwante artikel is 'n saadjie. U kan die wikipedia help deur dit uit te brei.


Raspiet is 'n lood-wolframaat mineraal met 'n chemiese formule PbWO4. Dit vorm geel tot geelbruin monokliene kristalle. Dit is die lae temperatuur monokliene dimorf van die tetragonale mineraal stolziet. Dit is in 1897 in Broken Hill, Nieu-Suid-Wallis, Australië, ontdek, en na Charles Rasp (1846–1907), 'n Duits-Australiese prospekteerder vernoem, wat die Broken Hill ertsafsettings ontdek het. Relatiewe digtheid Mohs se hardheidskaal Handbook of Mineralogy Mindat entry "Raspite Mineral Data", Webmineral.com, http://webmineral.com/data/Raspite.shtml, besoek op 12 September 2010


Scheeliet is 'n mineraal met die chemiese formule CaWO4. Dit is 'n wolfram-erts. Een van sy kenmerke is dat dit blou fluoresseer onder UV-lig. Scheeliet is genoem na die Sweede chemikus Carl Wilhelm Scheele (1742-1786) wat ook die element wolfram hieruit vrygestel het. Dit kom in hornfels in kontak met metamorfe gesteentes, in graniet-pegmatiete en in epitermiese are voor. Dit vorm 'n oplossingsreeks met powelliet (CaMoO4). Scheeliet se tetragonale struktuur is die argetipe van die strukturbericht-klassifikasie se H4-struktuur.In hierdie struktuur het die wolframatoom ongeveer 'n tetraëdriese koördinasie deur suurstof en hierdie WO4-tetraëder vorm 'n wolframaatioon. Die kalsiumatome het 'n agtvoudige koördinasie en is omring deur 'n vervormde vierkante antiprisma van suurstofatome. Die wolframaatione deel net hoekpunte met die CaO8-antiprisma's. Die antiprima's deel rande met mekaar en vorm ovale ringe met ses lede rondom die wolframaatione. Daar is talle wolframate en ander verbindings wat die scheeliet-tipe struktuur het. Sintetiese enkelkristalle van scheeliet kan m.b.v. die Czochralski-metode vervaardig word.


Tandepasta is 'n pasta of gel wat saam met 'n tandeborsel gebruik word om 'n mens se tande skoon te maak en die estetika en gesondheid daarvan in stand te hou. Die gebruik van tandepasta  bevorder mondhigiëne: dit dien as 'n skuurmiddel wat behulpsaam is met die verwydering van die plaak en kosreste van die tande, help met die onderdrukking van halitose, en verskaf aktiewe bestanddele (mees algemeen fluoried) wat tandbederf en tandvleisontsteking verminder. Sout en natriumbikarbonaat (koeksoda) is twee stowwe wat kommersiële tandepasta kan vervang. Tandepasta is nie bedoel om ingesluk te word nie, as gevolg van die fluoriedinhoud daarvan, maar is gewoonlik nie skadelik indien per ongeluk ingesluk word in klein hoeveelhede nie. 'n Mens moet egter mediese hulp bekom indien abnormaal groot hoeveelhede ingesluk is. Bykomend tot die 20-42% water, is tandepasta saamgestel uit 'n verskeidenheid komponente, die drie belangrikste is skuur- en skoonmaakmiddels en fluoried. Fluoried in verskeie vorme is die gewildste aktiewe bestanddeel in tandepasta om gaatjies te verhoed. Fluoried kom in klein hoeveelhede in plante, diere, en 'n paar natuurlike waterbronne voor.


Abraham Jebediah "Abe" Simpson is 'n geanimeerde tekenprentkarakter in die televisiereeks The Simpsons. Hy was getroud met Mona en is pa van Homer en Herb Powell en oupa van Bart, Lisa en Maggie Simpson. Hy word uitgebeeld as 'n lui, eetlustige en nie baie skerp karakter. Sy stem word gespeel deur Dan Castellaneta. (en) Richmond, Ray (1997). The Simpsons: A Complete Guide to our Favorite Family. Harper Collins Publishers. ISBN 0-00-638898-1. Onbekende parameter |coauthors= geïgnoreer (hulp) (en) Planet Simpson: How a Cartoon Masterpiece Documented an Era and Defined a Generation deur Chris Turner. ISBN 0-679-31318-4. (en) Abraham Simpson Geargiveer 28 November 2017 op Wayback Machine in die Internet-rolprentdatabasis (en) Biografie vanaf die amptelike Simpsons-webwerf Hierdie artikel is ’n saadjie. Voel vry om Wikipedia te help deur dit uit te brei.


Elektrochemie is dié tak van die chemie wat hom toelê op die halfreaksies van 'n redoksreaksie. Hierdie halfreaksies kan in 'n elektrochemiese sel vanmekaar geskei word deur elektrodes aan te wend. Die elektrochemie bestudeer die chemiese prosesse wat aan hierdie elektrodes plaasvind. Battery Brandstofsel Hierdie chemie-verwante artikel is 'n saadjie. U kan die wikipedia help deur dit uit te brei.


Normandiet is 'n bros oranje-bruin sorosilikaatmineraal wat in 1997 deur Charles Normand (gebore 1963), van Montreal, ontdek is. Normandiet kom voor in Khibiny Massif, Kola, Rusland; in Pourette-steengroef, Mont-Saint-Hilaire, Quebec (tiperende voorkoms) en Tenerife, Kanariese Eilande. Dit word aangetref in nefelien siëniet en miarolitiese holtes in nefelien siëniet, geassosieer met nefelien, albiet, mikroklien, aegirien, natroliet, katapleiiet, kupletskiet, eudialiet, cancriniet, villiaumiet, rinkiet en donnayiet-(Y). Normandiet het 'n chemiese formule van NaCa (Mn2 +, Fe2 +) (Ti, Nb, Zr) Si2O7 (O, F) 2. Dit kristalliseer in die monokliniese prismatiese kristalstelsel. Dit kom voor as deursigtige tot deurskynende oranje-bruin aggregate van sub-paralelle naaldvormige kristalle van tot 10 mm lank, en as kolle geel, veselagtige kristalle. Dit het 'n wit tot baie liggeel streep en glasagtige glans. Dit is bros, met duidelike {100} en {001} splytings, en 'n konchoidale breking.


Die Britse en Amerikaanse maateenhede kom van dieselfde oorsprong, die Engelse maateenhede van voor-1824. Toe Skotland en Engeland in 1707 met mekaar verbind is, moes die Skotte die Engelse maateenheidsisteem aanvaar. In 1776, toe die Verenigde State onafhanklikheid van die Verenigde Koninkryk verklaar het, het hulle die Engelse maateenheidstelsel geërf. In 1824 is die Engelse maateenheidstelsel hersien, en is as Imperial units bekend. Aanvanklik het die Verenigde State van Amerika nie die Verenigde Koninkryk gevolg nie, met die gevolg dat die VSA-gelling en die Imperiale gelling met sowat 20% verskil. Toe die verskeie provinsies van Suid-Afrika nog Britse kolonies was, het hulle ook the Imperial System gebruik. Daar was enkele uitsonderings, waarvan die belangrikste was dat al die provinsies in die Unie van Suid-Afrika, afgesien van Natal, die morg gebruik het en nie die akker as 'n eenheid van grondgebied nie. In 1965 begin die Verenigde Koninkryk 'n omskakeling na die metrieke stelsel, maar teen 2018 is is die omskakeling nog nie voltooi nie, en gee padtekens afstande in myl en spoedbeperkings is in myl per uur.


Swaargewig is 'n gewigsklas in boks en ander vegsport. Boksers wat 200 pond (14 st 3 lb, 90 kg) en meer weeg word beskou as swaargewigte deur die groot professionele boksorganisasies: die Internasionale Boksfederasie, die World Boxing Association, die Wêreldboksraad, en die Wêreldboksorganisasie (WBO). Vir die meeste boksorganisasies, is die maksimumgewig vir 'n kruisergewig 200 pond. Dus kan 'n bokser wie se gewig meer is as 200 lb (14 st 3 lb, 90 kg) slegs as 'n  swaargewig boks. In 1920, is die minimum gewig vir 'n swaargewig op 175 pond (12 st 7 lb, 79 kg) gestel, wat vandag die ligswaargewigafdeling se maksimum is. Sedert die 1960's het die swaargewigtitel onder verskeie beheerorganisasies versplinter, en so, wat eens bekend was as die enkele "Swaargewigkampioen", word nou na verwys as die "Onbetwiste Kampioen" as die een vegter wat al die ander titelhouers verslaan het.


Die vyf beskaafde stamme is 'n versamelnaam vir vyf inheemse Amerikaanse stamme, naamlik die Cherokee, Chickasaw, Choctaw, Muscogee (Creek) en die Seminole. Hierdie stamme is deur Europese setlaars as beskaafd beskou omdat hulle baie van die tradisies van die kolonialiste aangeneem het en oor die algemeen goeie verhoudings met hul bure gehandhaaf het. Die vyf beskaafde stamme het in die suidooste van die Verenigde State gewoon voordat hulle na ander dele van die land, hoofsaaklik die huidige Oklahoma, verskuif is. Vandag beskou talle inheemse Amerikaners, veral die van ander stamme, die term as neerhalend en rassisties. Wanneer daar tans oor hierdie stamme gepraat word, word die term "vyf stamme" soms gebruik om die suggestie dat ander stamme barbaars is (of was) te vermy. Hierdie vyf stamme is uit hul woongebied na die weste van die VSA verskuif. Die bekendste hiervan was die dramatiese Trail of tears ("spoor van trane") in 1838, toe president Martin Van Buren die omstrede verdrag van New Echota in werking gestel en die Indiane se land in die ooste vir land in die weste verruil het.